ھۆكارەكانی پشت سەرەدانەكەی جەواد زەریف بۆ بەغدا و ھەرێم\nسەرەدانە لە ناكاوەكەی جەواد زەریف وەزیری دەرەوەی ئێران لە 19 تەموزی 2020 بۆ عیراق و چاوپێكەوتنی لە گەل بەرپرسانی عیراق و كوردستان جێگەی پرسیار و سەرنجە. بە تایبەت سەرەدانەكە لە كاتێكدایە كە بڕیاربوو لە 20 تەموزی 2020 سەروك وەزیرانی عیراق بە شێوەیەكی فەرمی سەرەدانی عەرەبستانی سعودیە بكات كە ركابەرێكی سەرسەختی ئێرانە. بەلام بە ھۆی نەخوش كەوتنی شا سەلمان سەرەدانەكە داخرا. ھەروەھا كازمی لە بەرنامەدایە كە 21 مانگدا سەرەدانی ئێران دەكات. ئەوەی لە سەرەدانەكەی جەواد زەریف لە گەل بەرپرسانی عیراق لەوانەش سەرۆك وەریزان ، سەرۆك كومار و وەزیری دەرەوە بە روونی ھەستی پێدەكرا ئەوەیە كە ئەم جارە گوتاری بەرپرسانی عیراق بە زەقی جەخت كردنە لە سەر سەروەری و سیادەی عیراق، دوركەوتنەوەیە لە ململانێ و ناكوكییەكانی ناوچەكە و پراكتیزە كردنی سیاسەتێكی ھاوسەنگ لە سەر ئاستی دەرەكی لە گەل دۆلەتانی ناوچەكە.\nبێگومان سەرەدانەكەی جەواد زەریف لە كاتێكدایە كە عیراق لە بارودوخێكی زۆر ناسەقامگیردایە و تا دێت ناكوكییەكانی نێوان میلیشیا شیعەكان و كازمی روولە ھەڵكێشانە. بەتایبەت ھەنگاوەكانی سەرۆك وەزیرانی نۆی عیراق، بە دلی ئێران وھاوپەیمانەكانی نییە و تارادەیەك پێشبنییەكانیان سەبارەت كازمی ھەلە بۆوە. بە تایبەت ئێران و ھاوپەیمانەكانی لە عیراق لەو ڕوانگەیەوە پاڵپشتی كازمیان كرد و دژی عەدنان زورفی وەستانەوە كە كازمی كەمتر لە ژێر كاڕێگەری وھەژموونی ئەمریكادایە. بۆیە دژی بەرژەوەندی ئێران و میلیشیا شعیەكان ناوەستیتەوە.ھەروەھا ئێران ھاوپەیمانە شیعەكانی پێیان وابۆو كە حكومەتەكەی كازمی كاتی دەبێت بە شێوەیەك لە دوو سال دەرباز نابێت و ئەركی سەرەكی ئەم حكومەتە بریتییە لە خۆئامادە كردن بۆ ھەڵبژارتنی پێشوەختە. لە لایەكی تریشەوە، وەك ھادی عامری لە یەكێك لە لێدوانەكانیدا ئاماژەی پێكردووە، بەلێنیان لە كازمی وەرگرتبۆو كە پابەندی بڕیاری پەرلەمان دەبێت بۆ دەركردنی ھێزەكانی ئەمریكا لە عيراق. ئەمە بێجگە لەوەی كە پاڵپشتییان بۆ كازمی لە كاتێك دابۆو كە عیراق لە قەیران و تەنگژەیەكی گەورەی ئابۆوری، سیاسی و ناسەقامگیری رەوشی ئەمنی دابووە، ھۆی بەلاوبوونەوەی كورونا، دابەزینی نرخی نەوت و ئەو خۆپێشاندانانەی كە لە عیراقدا بەرێوە دەچوون. بۆیە ئەوان وای بۆی دەچوون كە ھەموو ئەم فاكتەرانە وادەكات كازمی كەسێكی لاواز بێت و نەتوانێت بە ھۆی ئەو قەیرانانەوە دژایەتی ئێران وھاوپەیمانەكانی بكات یان لە سیاسەتیان دەربچێت.\nبەلام ھەر لە سەرەتایی دەست بەكار بۆونییەوە تاكو ئێستا حكومەتەكەی كازمی بە شێوەیەك سیاسەت و رەفتار دەكات كە دژی پێگە و ھەژموونی ئێرانە لە عیراقدا. كازمی خۆی بە كەسێكی سێكولار، ناسێونالێست، دیموكرات و دژە تایڤی پێناسە دەكات. لە ھەموو گوتار و ھەنگاوەكانیدا باسی سەروەری و سیادەی عیراق دەكات. جەخت لەسەر ئەوە دەكات چێتر رێگە نادەت ھێزی میلیشیایی لە عیراقدا ھەبن. ھەروەھا ھەول دەدات سەرچاوەكانی گەندەلی و بەھەدەردانی سەروەت وسامانی عیراق ریشەكێش بكات. لەم چوارچیوەشدا، یەكێك لە سیاسەت و ئەولەوییاتی كازمی بریتییە لە رووبە رووبۆونەوە لە گەل میلیشیا شيعەكان بە تایبەت ئەوانەی لە ئێرانەوە نزیكن. كازمی دەیەوێت ئەم میلیشیانە بخاتە ژێر ركێڤی حكومەتەوە و ڕێگە نادەت چیتر سەربەخو و لە دەروەی دەسەلاتی حكومەت كارو وچالاكی نایاسایی ئەنجام بدەن. ھەڵكوتانە سەر بارەگایی حێزبۆلا و دەستگیر كردنی 14 ئەندامی ئەم گروپە، بە تومەتی پلاندانان بۆ ھێرش كردنە سەر ناوچەی سەوز و فرۆكخانەی بەغدا، پەیامێكی ڕاستەخۆی كازمی بووە بۆ میلیشیا شیعەكان كە چیتر ڕێگە نادرێت عیراق بكرێتە گۆرەپانی ململانێ ھێزە دەرەكییەكان.\nلەلایەكی تریشەوە، ھەنگاوەكانی ئەم دوایەی كازمی بۆ كۆنترۆڵكردنی دەروازە سنورییەكان ئەوەندەی تر ئێران و ھێزە پرۆكسییەكانی نێگەران كردووە. بە تایبەت زۆربەی دەروازە سنوورییەكان لە دەستی ھێزە میلیشیاكانی سەر بە ئێرانن و لەم رێگەیەوە نەك تەنیا داھاتێكی زۆریان دەست دەكەویت. بەڵكو لە لایەك ئێران لەم ڕێگەویەوە تارادەیەك ھەۆلی داوە كاریگەرییە خراپەكانی گەماروەكانی ئەمریكا لەسەر ئێران كەم بكات. بە ھەمان ئاراستەش، ئێران ئەو دەروازە سنووریانە وەك كۆریدوریك بەكار دەھێنیت بۆ گواستنەوەی چەك و ئەسلەحە بۆ ناو عیراق و لەوێشەوە بۆ سوریا لوبنان.\nلێردا ھاتنی جەواد زەریف وچاوپێكەوتنی لە گەل بەرپرسانی عیراق بێجگە لە گەیاندنی نێگەرانییەكانی سەرەوە كە ئاماژەمان پێكرد بە حكومەتەكەی كازمی، ھەڵگری كۆمەلێك پەیامی دیكەش بووە. لەم سەرەدانەدا ئێران نێگەرانییەكانی خۆی سەبارەت نەرمی پێشاندانی عیراق بۆ مانەوەی ھێزەكانی ئەمریكا دەربرێووە. بە گوێرەی ھەندێك لە سەرچاوەی ھەوالەكان زەریف داوای لە كازمی كردووە كار بكات بۆ دەكردنی ھێزیەكانی ئەمریكا لە عیراق، بەلام كازمی داواكەی ئێرانی رەتكردوتەوە. كازمی پڕسی مانەوە یان خۆد كێشانەوەی ھێزەكانی ئەمریكا پەیوەست كردووە كە بە دەرئەنجامی گفتگوی ستراتیژی نێوان ئەمریكا و عیراق. لە راستیدا نێگەرانییەكانی ئێران ومیلیشیا شیعەكان سەبارەت مانەوەی ھێزەكانی ئەمریكا دوای ئەوە دێت كە كینیس ماكینزی فەرماندەی فەرماندەیی ناوەندی سوپای ئەمەریكا ئاشكرایان كرد كە حكومەتەكەی كازمی لە گەل مانەوەی ھێزەكانی ئەمریكایە بۆ ئەوەی یارمەتی عیراق بدەن لە چەسپاندنی سەقامگیری، دژایەتی كردنی داعش و روونەروو بۆونەوەی مەترسییەكانی میلیشیا شیعەكان.\nخالێكی تری گرنگ كە جەواد زەریفی ھیناوەتە بەغدا ئەوەیە كە ئێران ترسی ھەیە كازمی زیاتر روولە دەۆلەتانی عەرەبی سوونی و پشت لە ئێران بكات. بە تایبەت ئێران ترسی ئەوەی ھەیە كە كازمی چەندین رێككەوتنی سیاسی، ئابۆوری و بازرگانی لە گەل ئەو ولاتە واژوو بكات بە شێوەیەك لە سەر حسابی پێگە و بەرژەوەندییەكانی ئێران بێت. بە تایبەت لە سەرەدانی پێشوی عەلی عەللاوی وەزیری دارایی عیراق لە ئایاری 2020 بۆ سعودیە چەندین داواكاری لەو ولاتە كرابون. لەوانە پێدانی قەرز بە عیراق و دابین كردنی وزە بۆ بنكەكانی كارەبا وەك ئەلتەرناتیڤەك بۆ گازی ئێرانی. بە ھەمان ئاراستەش لەم دوایەشدا دەۆلەتانی عەرەبی سوونی ئامادەییان دەربرێووە بۆ ئەوەی ھێلی كارەبای عیراق بە كارەبای دەۆلەتانی كەنداو ببەستەنە و كارەبای بەردەوام بۆ عیراق دابین بكەن. بێگومان ئەمەش راستەخو ھەرەشەیە لە سەر بەرژەوەندی ئێران لە عیراقدا. ئێران لە روی ئابوورییەوە زیانی زۆری بەر دەكەوێت. ئەمە بەدەر لەوەی عیراق زیاتر بە دەولەتانی عەرەبییەوە گرێ دەدات و لە ئێران دوور دەخاتەوە. ھەورەھا لەم سەرەدانەدا ئێران مەبەستیەتی ئەو رێككەوتنانەی كە لە گەل حكومەتەكەی عادل عبدالمەھدی كردویەتی بخاتە واری پراكتیزە كردنەوە.\nلە لایەكی تریشەوە، سەرەدانەكەی زەریف بۆ ھەرێمی كوردستان، دیسان پەیامەكە ئەوەیە كە ئێران لەم قوناغەدا مەبەستیەتی پەیوەندییەكانی لە گەل ھەرێم بە ھێز بكات. بە تایبەت دوای رێفراندوم ئەم پەیوەندییانە توشی گرژی و ئالوزی زۆر ببوون. لە راستیدا ئێران باجی دژایەتی كردنی ھەرێم دەدات. بە تایبەت ئێران پێ وابوو كە دەتوانێت لە ڕێگەی ھاوپەیمانەكانی ھەموو عیراق كۆنترۆل بكات و دەسەلاتێكی شيعەكرا وتایڤی سەر بە ئێران لە بەغدا دورست بكات. بەلام ئێستا ئێران مەترسی ئەوەی ھەیە ھێزیكی ناسیونالێستی عەرەبی بە پاڵپشتی ئەمریكا ودەۆلەتانی عەرەبی دەست بە سەر عیراقدا بگرێت. بە تایبەت ئێران مەترسی ئەوەی ھەیە كازمی زیاتر دژی بەرژەوەندییەكانی ئێران كار بكات و بە تەواوەتی بچێتە بەرەی ئەمریكاوە . ئێستا ئێران لەوە تێدەكات كە دژایەتی كردنی ھەرێم وایكرد سیاسەتەكانی لە بەغداش توشی كیشە ببن. بە تایبەت كاتێك كوردەكان دەنگیان بە كاندیدی ئێران نەدا بۆ سەرۆك وەزیران. بۆیە تا چەند لە بەغدا پێگەی ئێران وھاوپەیمانەكانی لاواز ببێت، ئێران زیاتر لە ھەرێم نزیك دەبێتەوە و پێوێستی بە ھەرێم زیاتر دەبێت بۆ راستكردنەوەی ھاوكێشەكان. بەتایبەت ئێران ترسی لە سێ شت ھەیە لە عیراقدا: یەكەم دروستبۆونی حكومەتێكی بەهێز لە بەغدا كە سەر بە ئەمریكا بێت. دووەم ئەو حكومەتە لایەنی نەتەوەیی و عەلمانیەتی بەسەردا زاڵ بێت. سێیەم عێراق بكرێتە بنكەیەك بۆ لێدانی ئێران. بۆیە ئێستا بە ھۆی دروست بۆونی ئەو مەترسییە و لاواز بوونی پێگەی ھاوپەیمانەكانی، ئێران كرانەوەی زیاتری دەبێت بەرامبەر ھەرێم.


١٨ ئوت ٢٠١٩ - ٢٧ گەلاوێژ ١٣٩٨ - ١١:٥٥ تاران\n١٣٩٦/٠٧/٢٧ - ١٩-١٠-٢٠١٧ - ١٢:٠٥ تاران ٩٩٩ قه‌باره‌ی فۆنت:\nدانڵد ترامپ لە کاتی ڕاگەیاندنی ئەو سیاسەتە نوێییەدا، وتی: "سیاسەتی ئێمە بەپێی پێوانییەکی ڕوون لە دیکتاتۆری ئێران، پشتیوانیی لە تێرۆریزم و شەڕئەنگێزی درێژەماوەی لە ڕۆژهەڵاتی ناوەڕاست و سەرانسەری جیهان دایە.\nهەروەها ئەوەشی زیاد کرد کە: "لە دەستپێکی هاتنە سەرکاری ڕێژێمی ئێران لە ساڵی ١٣٥٧ی هەتاوی لە لایەن لاینگەرانی حکوومەتی ئێران بە شێوە نایاسایی باڵوێزخانەی ئامریکا لە شاری تاران داگیر کرد و زیاتر لە ٦٠ ئامریکای بۆ ماوەی ٤٤٤ ڕۆژ قەیرانیی بە بارمتە گرتبوو.\nترامپ درێژەی دا و وتی: "من بە وەرزارەتی خزێنەداری ئامریکا ئیزن دەدەم هەتا هەموو سپای پاسدران ئینقلابی ئیسلامیی ئێران و هەروەها بەرپرسان و نوێنەران و دەستوپێوەندییەکانی ئەو دەزگا سەرکوتکەرە، بە هۆی پشتیوانیی لە تێرۆرریزم گەمارۆ بخرێتە سەریان".


پایتەختی ھەرێمی کوردستان\n(ڕەوانەکراوە لە هەولێرەوە)\nئەنجومەن - بەڕێوەبەرایەتی\nلە دوای ڕاپەڕینەوە لە ساڵی ١٩٩١، ھەولێر بە ھۆی بوون بە پایتەختی ھەرێمی کوردستانی عێراق، فراوانبوونێکی خێرای بەخۆوە بینی و بووە یەکێک لە ئارامترین و پاکترین شارەکانی عێراق، لەم دوایییانە بە پایتەختی گەشتیاریی وڵاتانی عەرەبی ھەڵبژێردرا؛ گەشتیاران لە ھەموو وڵاتانی دەوروبەرەوە ڕووی تێ دەکەن.\nشاری ھەولێر دەکەوێتە ناوەڕاستی باشووری کوردستان و شوێنێکی گرنگ بووە لە کۆنەوە تا ئێستا. زۆربەی ناوچەکانی زەویی بەپیتن بۆ کشتوکاڵ و ئاودێری دەست دەدات. کەشوھەوایەکی چواروەرزەی ھەیە. ھاوینی گەرمە و زستانی سارد.\nدوای زایین و ھاتنی ئیسلامدەستکاری\nچایەخانە و قاوەخانە کۆنەکانی ھەولێردەستکاری\nلە کۆنەوە لەھەولێر کەسانێکی زۆر ھەن پێیان خۆش بووە جێگا و شوێنێک ھەبێت بۆ ئەوەی پشوویەکی تێدا بدەن و لە ھەمان کاتیش خۆشەویست و ئازیزانی تێدا ببینن، جا باشترین شوێنی جارانیش چایخانە و قاوەخانە بووە، بۆیە ھەر لەو سەردەمەدا چەندین شوێنی دیاریکراو لە شێوەی چایخانە و قاوەخانە بە شەو و ڕۆژ دەرگایان بە ڕووی خەڵکی شارەکە و میوانان کرایەوە لەوانە: چایخانە و قاوەخانەکانی عەبۆ، چایخانە و قاوەخانەکانی حاجی مستیل، چایخانە و قاوەخانەکانی بایز، چایخانە و قاوەخانەکانی عەلی فلەیح، چایخانە و قاوەخانەکانی مەچکۆ، چایخانە و قاوەخانەکانی دیکەی ھەولێر و جگە لەوانەش چەندین چایخانە و قاوەخانەی دیکە ھەبوون وەک چایخانە و قاوەخانەی کەوبازان و لەیالی ھەولێر (شەوانی ھەولێر) و تاقی و عەنتەر و قەرداران و قەمیش و سەید کەریم و باکوور و چەندین قاوەخانە و چایخانەی دیکە.\nفڕۆکەخانەی نێونەتەوەییی ھەولێردەستکاری\nلە شاری ھەولێر چەندین یانەی جۆراوجۆر ھەیە بەتایبەت لە یارییەکانی تۆپی پێ، تۆپی سەبەتە، تۆپی دەست و یاری دیکەش. لە ھەولێر تۆپی پێ بەربڵاوترین یارییە. یانەی ھەولێر یانەی سەرەکی شارەکەیە کە چوار جار بووەتە پاڵەوانی خولی یانە نایابەکانی عێراق، جگە لەوەش پلەی دووەمی لە جامی یەکێتیی یانەکانی ئاسیا بەدەستھێناوە. لە ھەولێر بینەرێکی زۆری یاری تۆپی پێ ھەیە کە خولیایان لە بینینی یاری یانە ئەورووپییەکانە.\n^ کلاسیکۆ لە ئیسکان بە خۆشی کۆتایی نەھات ٧ی حوزەیرانی ٢٠١٦ لە وەیبەک مەشین، ئەرشیڤ کراوە., لەلایەن محەممەد کارێزی ٣/٤/٢٠١٦\nوەرگیراو لە «https://ckb.wikipedia.org/w/index.php?title=ھەولێر&oldid=867492»\nدواجار لە ٠١:٣٣ی ١٨ی کانوونی یەکەمی ٢٠٢١ دەستکاری کراوە\nئەم پەڕەیە دواجار لە ٠١:٣٣ی ١٨ی کانوونی یەکەمی ٢٠٢١ نوێ کراوەتەوە.


وەزیری نەوتی عیراق: چاوەڕوانی وەڵامی ئەرێنیی حكومەتی هەرێمین – تۆڕی میدیایی خەڵک\n2019/09/14 - 11:35 PM\nوەزیری نەوتی عیراق ڕایدەگەیەنێت، ڕێككەوتنی نێوان هەرێمی كوردستان و بەغدا لەسەر پرسی نەوت كاریگەری لەسەر بودجەی ساڵی 2020ی عیراق دەبێت و تا ئێستاش چاوەڕوانی وەڵامی ئەرێنیی حكومەتی هەرێمن.\nسامر غەزبان وەزیری نەوتی عیراق لە لێدوانێكی ڕۆژنامەوانیدا ڕایگەیاند: “گفتوگۆكانی نێوان هەولێر و بەغدا لەسەر ڕادەستكردنی 250 هەزار بەرمیل نەوت بە حكومەتی عیراق بەردەوامە و چاوەڕوانی وەڵامی ئەرێنی هەرێمی كوردستانین”.\nوەزیری نەوتی عیراق باسی لەوەشكرد: “ڕێككەوتنی نەوتی لەنێوان هەرێمی كوردستان و بەغدا كاریگەری لەسەر بودجەی ساڵی 2020ی عیراق دەبێت”.\nسامر غەزبان ئەوەشی خستەڕوو، لە بودجەی ساڵی 2020ی عیراق نرخی بەرمیلێك نەوت بە 50 دۆلار خەمڵێنراوە.\nبەغدابودجەسامر غەزبانعيراقنەوتهەرێمی كوردستانهەولێروەزیری نەوتی عیراق


ژیان | کوردستان | لە كەركوك رۆژانی قەدەغەی هاتووچۆ بەنزین نافرۆشرێت\n2021-03-06 | 318 جار خوێندراوەتەوە\nبەڕێوبەرایەتی بەرهەمە نەوتیەكانی كەركوك رایگەیاند، ڕۆژانی سەپاندنی قەدەغەی هاتووچۆ لەشارەكە تەنها بەنزین بەسەر ئەو كەسانە دابەش دەكرێت كە بڕیارەكانی قەدەغەی هاتووچۆ نایانگرێتەوە.\nعێراق.. لەسەر پێشێلی قەدەغەی هاتووچۆ خەڵک ڕووبەڕووی دادگا کراونەتەوە\nكەركوك قەدەغەی هاتووچۆ راگەیەندرا\nمحمد فائق تاڵەبانی، بەڕێوبەری لقی كەركوكی بەڕێوبەرایەتی بەرهەمە نەوتیەكان، بە (تۆڕی هەواڵی ژیان)ی ووت: تەنها كارمەندانی ئەمنی و تەندروستی و فەرمانبەرانی بەڕێوبەرایەتیە خزمەتگوزاریەكان و ڕۆژنامەنووسان لەڕۆژانی قەدەغەی هاتووچۆدا ڕێگەیان پێ دەدرێت بەنزین لەوێستگە حكومیەكان وەربگرن.\nتاڵەبانی وتیشی: سەرجەم وێستگە حكومیەكان بۆ ئەو خەڵكانەی بڕیاری قەدەغە نایانگرێتەوە كراوە دەبن بەمەبەستی ئاسانكردنی كارەكانیان لەپارێزگاكە، ئەوەش پاڵپشت بەبڕیاری شانەی قەیرانەكان ئەو ئاسانكاریە دەكرێت.\nجگە لەو خەڵكانەی لە بڕیاری قەدەغەی هاتووچۆ بەخشراون لە 3 ڕۆژی قەدەغەی هاتووچۆدا رێگە نادرێت هیچ كەسێكی دیكە بەنزین لە بەنزینخانە حكومیەكان وەربگرێت.\nئەوەش لەكاتێكدایە بە بڕیاری حكومەتی عێراقی هەفتانە رۆژەكانی پێنج شەممە و هەینی و شەممە قەدەغەی هاتووچۆیە لە شارەكانی عێراقدا، بەڵام چوار رۆژەكەی دیكەی هەفتە هاتووچۆ ئاسایی دەبێتەوە.\nبەهۆی بەرزبوونەوەی ئامارەكانی تووشبوون بە كۆرۆنا و بڵاوبوونەوەی ڤایرۆسی كۆرۆنای گۆڕاو عێراق كۆمەڵێك بڕیاری بۆ رێگریكردن لە تەشەنەسەندنی ڤایرۆسەكە دەركردووە كە بڕیاری هەفتانە سێ رۆژ قەدەغەی هاتووچۆ لە نێو ئەو بڕیارانەدایە.


پیادەڕەوی لەماوەی دووگیانیدا\nله‌لایه‌ن: - مونا ڕزگار - به‌روار: 2021-11-02-00:45:00 - کۆدی بابەت: 7064\nپیادەڕەوی یەکێکە لە وەرزشە زۆر باش و گونجاوەکان لە ماوەی دووگیانیدا، پیادەڕەوییەکی گونجاو دەتوانێت ئەندامەکانی جەستەت بەهێز بکات و سوڕی خوێن چالاک بکات و هەروەها یارمەتی ماسولکەکان بدات بەبێ زیانگەیاندن بە ئەژنۆ و پشت و قاچەکان، و دەتوانێت قەبزی لە ماوەی دووگیانیدا کەم بکاتەوە.\nسوودەکانی پیادەڕەوی لەماوەی دووگیانیدا\nوەرزشێکی ئاسان و گونجاوە کە دەتوانیت لە هەر جێگایەکدا ئەنجامی بدەیت.\nسوڕی خوێنی دایکەکە چالاک دەکات و خوێنی زیاتر دەگات بە منداڵەکە.\nماسولکەکانی دڵ بەهێز دەکات و هەناسەدان باشتر دەکات.\nئازاری پشت کەم دەکاتەوە.\nڕێگری دەکات لە خەمۆکی و وزەی زیاترت پێ دەبەخشێت.\nڕێنمایی بۆ کاتی پیادەڕەوی\nپێش ئەنجامدانی پیادەڕەوی لەگەڵ دەربارەی پزیشکدا قسە بکە، واباشترە کە سێ ڕۆژ لە هەفتەیەکدا پیادەڕەوی بکەیت و هەر جارێک لە نێوان ٢٠ بۆ ٣٠ خولەک بێت، دەبێت توندی پیادەڕەوییەکە بە جۆرێک بێت کە زۆر تووشی هەناسەتوندی نەبیت و بتوانیت سێ وشە بەسەریەکەوە بڵێیت بەبێ ئەوەی هەناسەت توند ببێت و هەناسە کورت ببیت، هەروەها لە کاتی پیادەڕەوییەکەدا ئەم ڕێنماییانەی خوارەوە جێبەجێ بکە:\nبا بتڵێک ئاوت پێ بێت.\nئاوی ساردت پێ بێت بۆ خۆ فێنککردنەوە.\nپیادەڕەوی مەکە لە جەوێکی زۆر سارد یاخود زۆر گەرمدا.\nپێش پیادەڕەوی نیو کوپ شیر بخۆرە یاخود لەتێک سێو بخۆ و دوای تەواوبوونی پیادەڕەییەکە ئاوی گوێزی هیندی بخۆرەوە.\nپێش پیادەڕەوی کەمێک خۆت گەرم بکە تاکوو کاتی پیادەڕەوییەکە ڕابێیت، هەروەها ئەگەر کاتی پیادەڕەییەکە ئازاری پشت و حەوزت هەبوو، دڵگران مەبە و وردە وردە لەگەڵ پیادەڕەوییەکەدا باش دەبێت\nپێڵاوی گونجاو لە پێبکە و دوورکەوە لە پێڵاوی تەنگ و پاژنە بەرز.\nلە هەر وەرزێکدا بوو کرێمی دژەخۆر بەکاربهێنە و لە هاوینیشدا شەپقە بەکاربهێنە.\nلە سێ مانگی دووەمدا، چەناگە و سەرت بەرز ڕابگرە و پشتت ڕێک بوەستێنە و سەیری پێشەوە بکە لە کاتی پیادەڕەوییەکەدا.\nبۆ ئەوەی هاوسەنگی جەستەت پارێزراو بێت هەردوو دەستت با لە هەردوولای جەستەتەوە ڕێک بێت و بیجوڵێنە بۆ پێشەوە و دواوە.\nلە شەودا پیادەڕەوی مەکە مەگەر ئەوەی کە شوێنەکە ڕووناک بێت، چونکە لە شوێنی تاریکدا ئەگەری لەدەستدانی هاوسەنگی جەستە هەیە.\nلە سێ مانگی دووەم و سێیەمدا شوێنێک هەڵبژێرە کە زۆر گونجاو و تەخت بێت.\nسەرەتا بە هێواشی دەست پێبکە تاکوو جەستەت ڕادێت، دواتر وردە وردە دەست پێبکە و توندی بکە، دوای ئەوە و لە کۆتایدا چەند خولەکێک وەرزشەکە بە خێرایی و توندی کەمەوە ئەنجامبدە تاکوو جەستەت بگەڕێتەوە باری ئاسایی خۆی.\nنیشانەی هۆشیارکردنەوە لەبارەی پیادەڕەوییەوە\nهیچ کاتێک تا کۆتایی ماندووبوون و یاخود هەناسەتوندی بەردەوام مەبە، چونکە پەستانی زۆر لەسەر جەستە دەبێتە هۆی ئەوەی کە ئەو ئۆکسجینەی کە بڕیارە بە منداڵەکەت بگات لەو چالاکییە قورسەدا سەرف ببێت و نەگات بە منداڵەکە، هەروەها لە ئەگەری بینینی هەر یەکە لەم نیشانانە لە ماوەی پیادەڕەوییەکەدا بە زووترین کات بیوەستێنە و پەیوەندی بە پزیشکەوە بکە.\nخوێنبەربوون لە دامێنەوە.\nهاتنەدەرەوەی دەردراوی زۆر لە زێدا.\nئازاری سەر سنگ.\nگرنگی پیادەڕەوی لە مانگی نۆیەمی دووگیانیدا\nپیادەڕەوی لە هەر سێ مانگەکەی دووگیانیدا سودبەخشە بەڵام بە تایبەت لە مانگی نۆیەمی دووگیانیدا سوود بەخشترە، ئەویش بە هۆی ئەوەی کە دایکەکە نزیکە لە منداڵبوون و پیادەڕەوی بەردەوام یارمەتی دەدات تاکوو منداڵبوونێکی ئاسانتری هەبێت، ئاگاداربە بە هۆی ئەوەی کێشی جەستە زۆرە و سکی دایک زۆر گەورەیە لەوانەیە دایکەکە هاوسەنگی جەستەی تێک بچێت کاتی پیادەڕەوی بۆیە گرنگە کە لە شوێنکی تەخت و بە هاوکاری کەسێک پیادەڕەوییەکە ئەنجام بدات.\nبابه‌ته په‌یوه‌ندیداره‌كان به : پیادەڕەوی لەماوەی دووگیانیدا


ورچێک هاوشێوەی سەگ ڕەفتار دەکات – Politic Press\nورچێکی ئەمریکی ڕەش لە کالیفۆرنیا توشی نەخۆشییەکی دەماری نادیار دەبێت، وایلێدەکات هاوشێوەی سەگی ماڵی و بە هاوڕێیانە لەگەڵ کەسانی دەوروبەری ڕەفتار بکات.\nلەگەڵ ئەوەی ئەو کردارە شتێکی باشە، بەڵام ڕەفتارێکی سروشتی نییە و دەبێتە هۆی کەمکردنەوەی تەمەنی ورچ لەناو ئاژەڵە کێویەکاندا.\nورچەکە تەمەنی یەک ساڵە، کێشەی هەوکردنی مێشکی هەیە کە دەگوازرێتەوە، ئەو نەخۆشیەش هەوکردنی شانەکانی مێشکە ڕەنگە ببێتە هۆی ڤایرۆس و بەکتریاش، بەڵام پزیشکانی بواری ئاژەڵان دڵنیا نین بەتەواوی دەربارەی هۆکاری نەخۆشیەکە یان ڕێژەی خێرا بڵاوبونەوەی لەناو خەڵکدا.\nنیشانەکانی نەخۆشیەکە، بادانی سەر یان جوڵەی بێبەها، لەرزینی ماسولکە، دوچاربوونی پەرکەم، خولانەوە، دابەزاندنی کێش بەشێوەیەکی ناسروشتی.\nبەڕێوەبەری تەکنیکی بێر ئیدیوکەیشن ئەڤێرژن ڕیسپۆنس، کە بەشداریکردوە لە ڕزگارکردنی ورچێکی توشبووی بەو نەخۆشیە دەڵێت: ورچە توشبووەکە سەرنجی ڕاکێشاین بەوەی لە خەڵک نزیک دەبۆوە بەشێوەیەکی ئاشتیخوازانە بێ هیچ شەڕانگێزییەک، ئەم ڕەفتارەشی لە ڕەفتاری سەگ دەچوو نەک ورچ.\nساڵی ڕابردوو چوار ئاژەڵیان دۆزیوەتەوە توشی ئەو نەخۆشییە بوون، بەڕێوەبەرایەتی ئیدارەی ماسی و ژیانی کێوی لە کاکیفۆرنیا ئاماژەی بەوەکرد، ئەمە بەرزترین ڕێژە بووە لەکاتی دۆزینەوەی نەخۆشیەکە لەساڵی ٢٠١٤ وە، لەگەڵ ئەوەی ئەمە حاڵەتێکی کەم و دەگمەنە، بەڵام بەهۆی نیشانەکانی نەخۆشیەکەوە دەتوانرێت ورچی توشبوو بناسرێتەوە، بەڕێوەبەرەکە باسی لەوەش کرد یەکەم ورچی توشبوو کە ڕزگاری کرد لە مانگی ئاداری ساڵی ٢٠١٨ بوو.\nبۆ هاوسەران.. بەچیدا دەزانن دوو هاوسەری خۆشبەختن\nبە وێنە..ببینە چی بەسەر ئەم یاریزانەدا هات\nجوانترین ڕەنگەکانی بۆیەی نینۆک بۆ بەهاری ٢٠٢١\nساڵی ٢٠٢٠ لە ١٠ وێنەدا ببینە


ئـــێـــمـــە هــــەمــــوومــــان ئــــێـــــرانـــــیـــــیـــــن!\nئێران وڵاتێکی فرە قەومە ـــــ فارس، کورد، ئازەر، بەلووچ، و عارەب، و هەر ئێکەك لەو قەومانەش زمان، فەرهەنگ، و مێژووی خۆی هەیە کە تەسکەرەی ئەو قەومە درووست دەکا.\nهەڵبەت، شۆێنیزمی فارس لە ژێر ئۆینی "ئێمە هەموومان ئێرانیین" فەرهەنگی هەر ئێکەك لەو قەومانەی سەرکووت کردوە. شۆڤێنیزمی فارس دەڵێ، ئێمە هەموومان ئێرانیین و لە ئێرانێ هیچ جیاوازییەك لەنێوان فارس و قەومەکانی دیکە نیە و هەموومان بەرابەرین. وەلێ، هەقیقەتی سەر ئەرز قسە لە داستانێکی تر دەکا، ئەویش ئەوەیە کە هیچ ئێکەك لەو قەومانە بۆی نیە وەك قەومی فارس دیراسەی زمان، فەرهەنگ، و مێژووی خۆی بکا. شۆێنیزمی فارس، چ عەمامە و جبەی لەبەر کردبێ، یان کۆت و شەلوار و کراوات، زمان، فرهەنگ، و مێژووی قەومی فارسی بەسەر قەومەکانی دیکە سەپاندوە و ئەو مافەشی بە قەومەکانی دیکە نەداوە.\nئەگەر جیاوازیی لەنێوان قەومی فارس و قەومەکانی دیکەی ئێرانێ نەبێ، نابێ جیاوازیی لەنێوان زمان، فەرهەنگ، و مێژووی قەومی فارس و قەوماکانی دیکەش هەبێ. بەڵام، دەبینین کە جیاوازییەکە زۆر بەزەقیی هەیە.\nئەگەر جیاوازیی نەبێ، بۆچی دەبێ خانمێکی کورد کە تەنێ زمانی کوردیی (کە خودی ویژدانمەندانی فارس کە شارەزای ڕیشەی زمانی فارسین دەڵێن، زمانی کوردیی، دایکی زمانی فارسییە) فێری منداڵانی کورد کردیە ــــ شۆڤێنیزمی فارس، ئەو کارەی لە زارا خاتوونی محەمەدیی کردۆتە تاوان لە دژی ئاساییشی نیشتیمانیی، و بۆ ئەو تاوانەش بە سزای پێنج ساڵ زیندانیی مەحکوومی کردوە.\nفێر کردنی زمانی دایك بە منداڵان چلۆن دەخرێتە ناو قاپی هەڕەشە بۆ سەر ئاساییشی نیشتیمانیی؟ ئایا لە دیدی شۆێنیزمی فارس ئەگەر ڕێگریی لە فێرکردنی زمانی کوردیی بکەن، دەتانن تەسکەرەی قەومی کورد بۆ هەمیشە لە ژێر سیمای ــــ ئێمە هەموومان ئێرانیین، لەناو بۆتەی مـــێـــژووی جـــەعــــلــــی خۆیان بتاوێننەوە؟\nدەڵێم، مێژووی جەعل، چونکە هەقیقەتی مێژووی ئێران ئەوەیە کە فارسەکان هاتنە سەر سفرەی حازری "ئیمپراتۆرێتی مێدیا" کە گەورە بابانی ئێمە دایانمەزراند بوو. ئەگەر ئێمەی مێدیی نەباین کە لە مێژووی کەونار ئیمپراتۆرێتی مێدیامان درووست نەکردبا، ئێرانێك درووست نەدەبوو کە تێیدا شۆێنیزمی فارس زمانی ڕەسەنی مێدییمان لێ قەدەغە بکا!!\nبە لە چاو گرتنی تەواوی ئەو شتانەی لە سەرێ ئاماژەم پێیان کرد، گەرەکە وەبیر شۆێنزمی فارس بهێندرێتەوە کە بە زیندانیی کردنی زارا ناتوانێ تەسکەرەی مێژوویی زمان، فەرهەنگ، و مێژووی میللەتی زارا مەحوو بکاتەوە. چونکە زارا وەکو ئولگوو، بە کۆرایی چاوی شۆڤێنیزمی فارس، لەو بەشەی مەملەکەت، هەزاران زارای تری پێگەیاند، و لە بەشەکانی دیکەی کوردستانێش زمان، فەرهەنگ، و مێژووی نەتەوە و نیشتیمان لە بوژانەوە و پێشکەوتندان.\nــــ دروود بۆ شەهامەت، خۆڕاگریی، و نیشتیمانپەروەرێتیی زارا محەمەدیی\nــــ سەرشۆریی و ڕووڕەشیی مێژووییش بۆ شۆێنیزمی فارس\nمیوانی سه‌رهێڵ: 788\nکۆی سه‌ردان: 25034222


من پێم وایە . . ! مەجیدی مام برایم .\nسەرەتا ڕێزم هەیە بۆ هەموو ئەو کەسانەی چ لەناو حزبەکەی خۆم وچ حزبەکانی تر کە وەکویەك بیرناکەینەوە و ئەوەش لە دونیادا شتێکی سروشتی یە و قسەم لەسەر دکتاتۆرەکان نیە . ؟! بەش بەحاڵی خۆم ڕێزم هەیە بۆ هەموو ئەندامانی لایەنەکانی ترو ڕێزیش لەڕاکانیان دەگرم تا ئەوکاتەی دژوناتەبا نابێت لەگەڵ بەرژەوەندی گەل ونیشتمانەکەم !!\nڕاستە پارتی لە پایتەختی هەرێمی کوردستان لەڕووی ئیداریەوە باڵا دەستە، ئەوەش بەمانای ئەوە نیە ئیترهێزی پارتی، پارتی ساڵی هەزارونۆسەدو نەوەد وشەشە کە سیویەکی ئابی ئەنجام دا وبۆ چۆتە سەر. !؟\nهەڵبژاردنەکانی ڕابردووی ئەنجومەنی شارەوانیەکان وپەرلەمان سەلماندیان هەولیر موڵکی هەمووانە ودەستەمۆ ی لایەنێك نابێ . . !\nدۆخەکە زۆر جیاوازە . !\nئەوکات هیچ قونسڵیەك لەهەرێم نەبوو سەدام لەحوکم بوو، سوریا دەوڵەت بوو، ئێرانیش جۆرێکی تر بوو لەئێستا، تورکیا دانی نەنابوو بە ناوی کوردو کوردستان و هێزە گەورەکەش واتا ئەمریکا تەنها بە نەزەری ئامادەیی هەبوو، ئێستا بەرژەوەندی دەوڵەتان وبەتایبەتی بۆ ئەمریکا وبەریتانیا کە خوێنێکی زۆری بەشەری وخەرجیەکی زۆری مادیان لەعێراق وکوردستان سەرفکردوە جێ باوەڕ نیە هەرکەس ولایەنێك بەئارەزووی خۆیان بیانەوێت وڵات لەقاڵب بدەن .\nبەهۆی گۆڕانکاری لەپڕۆسەی سیاسی لەهەرێمی کوردستان وبەشداری لایەنە ئۆپۆزسێنەکان، دۆخەکە گۆڕانکاری زیادی بەسەردا هاتوە و جیلێکی خوێندەواری نویی لەگەڵ خۆی بەرهەم هێناوە کە نەچاوی دەترسێ ونە دەستەمۆش دەبێ . !\nئێستاش حزبێکی کۆنی وەکو پارتی بەکۆنی فکرو ئایدلۆژیایەکەیەوە ناتوانێت پێشەنگی هەموو خەڵک بکات وخەڵک لەگەڵ خۆی بگونجێنێت و بەڵکە دەبێ ئەو لەگەڵ خەڵک بگونجێ، ئەوەش بۆتە خاڵی لاوازی گەورەی پارتی کە پارتی توشی هەڵدێر وکارەسات دەکات . . !\nپارتی لەناچاری ونەگۆڕان وداوەستانیدا پەنا بۆ هۆکارەکانی دیکە دەبات وەك ؛\nفشارەکانی سنورو بازگەو و ترساندن وتۆقاندن ونان بڕین وبەکارهێنانی دراو درۆش بۆئەوەی خۆی بکاتە حزبی قائید وخەڵکەکەش بخاتە ژێر ڕکێفی خۆیەوە، یەکێك لە پێشبینیانەی بەبۆجونی خۆم پێم وایە وەك دەرنجامی ئەو قسانە پارتی لەهەوڵی ئەوەدایە یەکگرتوو لێك بترازێنێت هەر وەك چۆن دەستی خستە ناو حزبی زەحمەتکێشان وقوتی خەڵکی بەکارهێنا بۆ لێك ترازانیان، بۆ یەکێتی نیشتمانیش هەرمان پڕۆژەی لەتکردنی هەیە و هەنگاوی گەورەشی هەڵهێناوە، ئەوا سیاسەتێکی کۆنی ئیستعماری جیهانە کە بە پەرتکەو زاڵبە ناسراوە .\nهیوادارم نەتوانێ ئەو پلانە بەسەر حزبەکاندا جێ بەجێ بکات وبۆچون وپێشنیارەکەی منیش بەڕاست نەگەڕێت، چونکە خەڵکی کوردستان تێدا زەرەرمەند دەبێ وبەچەند ساڵ لەئامانجەکانمان دەگەڕێنەوە دواوە .


شاسوار عەبدولواحید بۆ دەنگدەران: بڕۆن تۆڵەی خۆتان بکەنەوە\n8020 جار خوێندراوەتەوە\nسەرۆکی جوڵانەوەی نەوەی نوێ لە ئاهەنگێکدا بۆ سەرکەوتنی لیستەکەیان داوا لە دەنگدەران دەکات، بچن دەنگ بدەن و تۆڵەی بردنی داهات و بڕینی موچەکانیان بکەنەوە.\nشاسوار عەبدولواحید سەرۆکی جوڵانەوەی نەوەی نوێ باسی لەوەکرد، ئەم دەنگدانە دەنگدانی یەکلاکەرەوەیە کە ئەمریکا و وڵاتانی زلهێز چاودێری ئەم هەڵبژاردنە دەکەن و داواشی لە دەنگدەرانی هەرێم کرد دەنگ بدەن.\nشاسوار عەبدولواحید بە دەنگدەران دەڵێت، "رۆژی ١٠/١٠ سەرکەوتنێکی گەورە بەسەر حزبە دەسەڵاتدارە شکستخواردووەکانی هەرێم تۆمار بکەن"، ئاماژەی بەوەشکرد، "سێ ساڵی ئەزموونی سیاسی ئێمە تەمەنی ٧٠ ساڵی ئەزموونی سیاسی ئەوان بەراورد بکەن و ببینن چۆن ترساون."\nشاسوار عەبدولواحید راشیگەیاند، "هەندێک لایەن بە مەبەست باسی ساختەکاری دەکەن بۆ ساردکردنەوەی خەڵک، بەڵام ئێوە بڕۆن و دەنگبدەن."\nوتیشی، "دەبێت سەردەمی نەوەی نوێ سەردەمی ژیانکردنی خەڵک بێت نەک بەقوربانیکردنی خەڵک وەک ئەوەی لە سی ساڵی رابردوو حزبەکانی دەسەڵات کردویانە."\nئەمڕۆ پرۆسەی دەنگدانی تایبەت بۆ هێزە ئەمنییەکان و ئاوارەکانی عێراق و زیندانیان بەڕێوەدەچێت و یەکشەممە، ١٠ی ئەم مانگەش، دەنگدانی گشتی هاوڵاتیان دەبێت بۆ هەڵبژاردنی پێشوەختەی ئەنجومەنی نوێنەرانی عێراق، کە داواکارییەکی سەرەکی خۆپیشاندانەکانی تشرینی ساڵی ٢٠١٩ بوو.\nبەیانی ئەمڕۆ ھەینی پرۆسەی دەنگدانی تایبەتدا بۆ ھەڵبژاردنەکانی ئەنجومەنی نوێنەران لە سەرانسەری عێرادق دەستی پێکرد کە دەنگدەران دەتوانن لە ٥٩٥ بنکەی دەنگدان دەنگی خۆیان بدەن.\nپرۆسەکە ئەمڕۆ تەنیا بۆ کارمەندانی وەزارەتەکانی ناوخۆ، بەرگری، پێشمەرگە و دەزگاکانی دژەتیرۆر و ئەندامانی ھێزە ئەمنییەکان لە پۆلیس، ئاسایش، زێرەڤانی، پێشمەرگە، سوپای عێراق و ھەموو کارمەندەکانی سەرجەم ھێزە ئەمنییەکان و ئەو کەسانە دەبێت کە لە رۆژی دەنگدانی گشتی ئەرکی پارێزگاری ھاوڵاتیان و بەرێوەچوونی پرۆسەکەیان لەسەر شان دەبێت. لەگەڵ ئاوارەکانی عێراق و زیندانیاندا.\nلەسەرانسەری عێراقدا یەک ملیۆن و ٧٥ ھەزار و ٧٢٧ کەس لە پرۆسەی دەنگدانی تایبەتدا مافی بەشداریکردنیان ھەیە، ١٢٠ ھەزار و ١٢٦ ئاوارەش ئەمڕۆ مافی دەنگدانیان ھەیە، لە گرتووخانەکانیش ٦٧١ کەس مافی دەنگدانیان ھەیە.\nبەپێی داتاکانی کۆمسیۆنی باڵای سەربەخۆیی ھەڵبژاردنەکان، لە عێراقدا ٢٤ ملیۆن و ٩٠٧ ھەزار و ٦٧٩ کەس مافی دەنگدانی ھەیە، لەو ژمارەیە ١٤ ملیۆن و ٣١٦ ھەزار و ٢٣٧ کەس کارتی بایۆمەتری دەنگدانی وەرگرتووەتەوە.\nپێشتر ژمارەی کاندیدەکان سێ ھەزار و ٢٤٩ کەس بوون، بەڵام یەکێکیان گیانی لەدەستدا و کۆمسیۆنیش بە تۆمەتەکانی سەرپێچیی رێساکانی بانگەشەکردن، پێشکەشکردنی بڕوانامەی ساختە و کڕینی کارتی دەنگدان ژمارەیەکیانی دوورخستەوە.


ئیتلاعاتی سپای پاسداران چالاکانی سیاسی و مەدەنی بە دژە شۆڕش دەزانێ 13 / 1 / 2018\nڕێکخراوی ئیتلاعاتی سپای "بیت المقدس" لە پارێزگای سنە داوای هەڵسووکەوتی ئەمنییەتی لەگەڵ چالاکانی سیاسی و مەدەنی کردووە.\nبەپێی ڕاپۆرتی سەرچاوە نێوخۆییەکان، ڕێکخراوی ئیتلاعاتی "بیت المقدس" لە پارێزگای سنە، لە هەوڵی ئەوە دایە کە کۆماڵێک لە چالاکانی سیاسی و مەدەنیی بە تۆمەتی "پێوەندیی لەگەڵ ڕاگەیەندنەکانی دەرەوەی وڵات"دا، دەسبەسەر بکا.\nبە قسەی سەرچاوەیەکی باوەڕپێکراو لە سەرەتای دەستپێکردنی ناڕەزایەتییە خەڵکییەکان لە ئێران و و ڕۆژهەڵاتی کوردستان، هێزە ئیتلاعاتییەکانی سەربە ڕێکخراوی ئیتلاعاتی سپای "بیت المقدس" لە دنیای مەجازیدا هێندێک لە چالاکانی سیاسی و مەدەنی "بە دژە شۆڕش" ناوبرد.\nهێزە ئیتلاعاتییەکان چالاکانی سیاسی و مەدەنیی بە تۆمەتی پێوەندیی لەگەڵ ڕاگەیەندنەکان لە دەرەوەی وڵات تاوانبار و داوای کردووە لە کاربەدەستانی پێوەندیدار کردووە بە شێوەی ئەمنییەتی هەڵسووکەوتیان بکرێ.\nلەگەڵ دەسپێکردنی ناڕەزایەتییە خەڵکییەکان، ئیدارەی ئیتلاعات لە شاری سنە و حیفازەتی ئیتلاعاتی سپای پاسداران لە ڕێگای پێوەندی تەلەفوونی، هەڕەشەیان لە ڕۆژنامەنووسان و چالاکانی مەدەنی کورد کردووە کە بە هیچ شێوەیەک لە پێوەندی لەگەڵ ناڕەزایەتییە خەڵکییەکان هیچ جۆرە بابەت و هەواڵ بڵاو نەکەنەوە و پشتیوانیشیان لێ نەکەن.\nئەو ٢ ناوەندە ئیتلاعاتییە هەڕەشەیان لە ڕۆژنامەوان و چالاکانی مەدەنیی کورد کردووە ، لە ئەگەری پشتیوانی لە ناڕەزایەتییە خەڵکییەکان لەگەڵ هەڵسووکەوتی قەزایی بەڕەوڕوو دەبنەوە.\nپێویست بە گوتنە کە چەمکی"دژە شۆڕش" لە ئەدەبیاتی سیاسی کۆماری ئیسلامیی ئێراندا، بە کەس یان لایەنێک دەگوترێ، کە چالاکی سیاسی خۆیان بە پێچەوانەی سیاسەتی ڕەسمیی دەسەڵاتی ئێستای ئێران ئەنجام دەدەن.


عەدالەت عەبدوڵا: بوونی کورد لەسەر یەکێتی نەتەوەیی بەندە – کوردی – RojNews.News\nعەدالەت عەبدوڵا: بوونی کورد لەسەر یەکێتی نەتەوەیی بەندە\n28/02/2020 - 10:35:52 pm\nیەكشەممە, 5 أغس 2018 – 13:08 ڕۆژنیوز – سلێمانی\nیەکێتی نەتەوەیی، ئەو وشەیە، کە زۆر جار بەرگوێمان دەکەوێت وەک پێویستییەک بۆ گەلی کورد، بە دەستپێشخەریی کۆنگرەی نەتەوەیی کوردستان، چەندین کۆبوونەوە بۆ ئەو مەبەستە بەڕێوەچوون، بەڵام تا ئێستا ئەو یەکێتییە پێکنەهاتووە.\nسەبارەت بە گرنگیی یەکێتی نەتەوەیی، عەدالەت عەبدوڵا، نووسەر و ڕۆشنبیر، لە لێدوانێکیدا بۆ ڕۆژنیوز وتی: بۆ نەتەوەیەکی وەکو ئێمە کەلەم ناوچەیە دابەشبووین، یەکێتی نەتەوەیی بەهای تایبەتی هەیە و پێویستییەکی بابەتییە، چونکە بوونی کورد لەسەر یەکێتی نەتەوەیی بەندە، تەنانەت هیچ هێزێک و ئایدۆلۆژیای لەگەڵ یەک ناکۆک توانای ڕەتکردنەوەی ئەم پێوییستەی نیە، کە یەک خستنی کوردە.\nناوبراو، ئاماژەی بۆ ئەوەشکرد، کە یەکخستنی کورد نەک وەکو ململانێیەکی نەتەوەیی، بەڵکو وەکو پێویستیەکە بۆ بەرەنگاریی، چونکە ناتوانین بەرەنگاری ئەو هەموو داگیرکاریە ببینەوە، بەرەنگاربوونەوەی هەر پارچەیەک بەتەنها زۆر ئەستەمە و ئەو پارچەیە دەبێتە بەقوربانیی.\nسەبارەت بە ئەرکی ڕۆشنبیر، بۆ پێکهێنانی یەکێتی نەتەوەیی، ئەو نووسەرە، وتی: باشترین ڕێگا لەبەردەم ڕۆشنبیراندا ئەوەیە کارنامەیان هەبێت، کە چۆن ڕووبەڕووی کێشە و قەیرانەکانی هەر بەشێکی کوردستان ببینەوە، هەروەها بایەخ بە بەشەکانی تری کوردستان بدەن و هەستی نەتەوەیی لەناخی خەڵکدا دروست بکەن.\nشاندی باکور سەردانی گۆڕە بەکۆمەڵەکانی شەنگالیان کرد\nکەجەکە: تێکۆشان دژی گۆشەگیریی ئۆجالان تێکۆشانە دژی فاشیزم\nچەمچەماڵ، تەقە لە بنکەی هاتووچۆی بانی مەقان کرا


ھۆکاری بەشداری نەکردنی کۆتینیۆ لە یاری داھاتووی یانەکەی ئاشکرا بوو – یاریگا سپۆرت\nHome/بازاری گواستنەوە/ھۆکاری بەشداری نەکردنی کۆتینیۆ لە یاری داھاتووی یانەکەی ئاشکرا بوو\nھۆکاری بەشداری نەکردنی کۆتینیۆ لە یاری داھاتووی یانەکەی ئاشکرا بوو\nکاروان فاخر 2017/08/05\nفلیپ کۆتینیۆ, ناوەراستکاری برازیلی لیڤەرپولی ئینگڵتەرا دوای ئەوەی کە بڵاوکرایەوە بە ھۆی پەیوەندیکردنی بە ریزەکانی بارسێلۆنا بۆ یاری دۆستانەی یانەکەی بەرامبەر ئاتلەتیک بلباو دوور خراوەتەوە, ئەم ھەواڵە رەتکرایەوە.\nسەرچاوەکانی بریتانیا دواجار ئاشکرایان کردووە کە ناوەراستکاری برازیلی بە ھۆی پێکانەوە بەشداری لە یاری داھاتووی یانەکەی ناکات و ھەموو ئەو دەنگۆیانەش دوورن لە راستی کە باس لەوە دەکەن ئەو یاریزانە بە ھۆی پەیوەندیکردنی بە بارسێلۆنا لە پێکھاتەی یانەکەی دوور خرابێتەوە.\nلە ماوەی رابردوو دەنگۆی بە ھێز ھەبوون کە کۆتینیۆ لە یاری دووشەممەی داھاتووی جامی خوان گامبەر پەیوەندی بە بارسێلۆناوە بکات.


لە گۆشەیەکی ترەوە – hkkurdistan\nHome 6 ئەرشیفی بابەتەکان 6 لە گۆشەیەکی ترەوە\nلە ڕۆژەکانی هەفتەی ڕابردوو کۆمەڵێک ڕوداو لەئاستی ناوخۆ و دەرەوەی کوردستان بونە هەواڵی گەرمی ڕاگەیاندنەکان و پرسوڕای گشتی، لە ڕوانگەو بەشێوازی جۆراجۆریش ڕاو هەڵویستگیری لەبارەیانەوە دەکرا.\nگرینگترین ئەو روداوانەش بریتی بوون لە:\nیەکەم: بەرامبەرکێی نێوان بەرەی ئیسلامی و یەکسانیخوازی…\nوەک ئاشکرایە لە چەندین ساڵی ڕابردوەوە هەتا ئێستاش کەم ڕۆژو هەفتە هەبووە کۆمەڵگەی کوردستان بەهۆی ململانێی نێوان بەرەی کۆنەپەرستی و یەکسانیخوازیەوە نەشڵەقیبێت، بەتایبەتی بەهۆی سوکایەتی و هێرشی ئیسلامییەکان و مەلاکان و ڕێکخراوەکانیانەوە بۆسەر مافەکانی ژنان.\nلە ڕۆژەکانی ڕابردوش بانگەشەی لۆمپێن ئاساکانی مەلا مەزهەر ناوێک کەژنانی کوردستانی بە دیناسۆر ناوبردب و کەوتە بەر ڕەخنەو ناڕەزایەتی ڕای ئازادیخوازی بە گشتی و هەڵسوڕاوانی بەرەی یەکسانیخوازی و مافەکانی ژنان. لە ئاکامدا دەسەڵات ناچارکرا بڕیاری داخستنی کەناڵی تی ڤی یەکەی بدات و هاوکاتیش کۆمەڵێک لە هەڵسوڕاوی ژنان لە پێش هەمویانەوە، بەهار مونزیر، تا داوا لەسەر مەلا تۆمار بکەن و بیدەنە دادگا کە هەموو ئەم ناڕەزایەتییانە شایانی دەستخۆشانەو پشتیوانی کردنن.\nبەڵام خاڵی جێ سەرنج و پرسیار بۆ بەرەی یەکسانیخوازی لەم ڕوداو و پرسەدا ئەوەیە هۆکاری سەرەکی چییە کە مەلایەک ئاوا بە ئاشکرا دەتوانێت ئەم هەمو سوکایەتی و بێرێزی بە ژنان بە گشتی بکات؟\nبێگومانە هەر کەسێک لە ڕوانگەیەکی چینایەتییەوە بۆ دەسەڵاتی سیاسی و پێگەی ئایین و ئەم مەلاو ئیسلامی یانە بروانێت وەڵامەکەی ئەوە دەبێت کە هۆکاری سەرەکی بۆئەوەی وا بە ئاسانی سوکایەتی بە ژنان بکرێت دەگەڕێتەوە بۆ ناوەڕۆکی دژە ژنی و دژە ئازادی ویەکسانی خودی دەسەڵاتەکە. هێزەکانی پشت و پێشی ئەم دەسەڵاتە بۆ پاراستنی بەرژەوەندییەکانی خۆیان ناتوانن و نایانەوێت دەست بەرداری ئایین بن. وە نە دەتوانن و نە دەیانەوێت دەسەڵاتێکی سکیولارو هاوچەرخی تەواو بن سەرەڕای پڕوپاگەندەکانیان.\nئەگەر دەسەڵاتی سیاسی لە کوردستان بە تەواوی سکولارو مۆدێرن بێت و ئایین بە تەواوی لە دەسەڵاتی سیاسی و خوێندن و فێرکردن جیا بێت، وەک بڕوای تاکەکان بناسێنرێت، ئەوە بێگومانە ئەوکاتە ئەم مەلاو ئیسلامییانەش نەک هەر ناتوانن و ناوێرن ئەم هەموو سوکایەتییە بە ژنان و ئازادیخوازان بکەن و دەسبەرن بۆ توندوتیژی و تیرۆر، بەڵکو ناتوانن و ناوێرن لە دەرگەی مزگەوتەکانیشەوە سەربەرزانە بێنە دەرەوە. هەر وەک چۆن سەرانی کەنیسەو قەشەکان لە زۆر وڵات نەک هەر ناتوانن سوکایەتی بە ژنان بکەن، بەڵکو بۆئەوەی ڕێزیان لێبگیرێت دەبێت هەر وەک پاپا بڵێت ژن و پیاو لەهەمو ڕویەکەوە یەکسانن.\nهەڵبەت هەر لە ڕۆژەکانی ئەم هەفتەیەش بەهۆی قسەوباسەکانی دکتور یونس ڕاوی، کە لێکوڵەرێکی بواری ئیسلامی ناسییەو زیاتریش لە ڕوانگەیەکی لیبرالییەوە ڕایەکانی دەدات، بەڵام بەهۆی ئەوەی کە وتوێتی ڕۆژو فەرز نییە، بەڵکو سونەتە لە ئیسلامدا، ئیسلامییەکان و یەکێتی مەلاکانی کوردستان ئەم قسەیەی ڕاویان کردۆتە بەهانە تا بیدەنە دادگاو سزای بدەن.\nبەڵام خۆشبەختانە ئەم هەرەشەیەش ڕووبەڕووی ناڕەزایەتی ڕای ئازادیخوازی بۆتەوە.\nجا چ ئەم دوو ڕوداوەو چ هەموو ئەو ڕوداوانەی تر کە بەهۆی سوکایەتی و هەڕەشەو گوڕەشەی ئەم ئیسلامییانەوە ڕودەدەن هۆکارەکەی راستەوخۆ، وەک وتمان، دەگەڕێتەوە بۆ ناوەڕۆکی کۆنەپەرستانەی دەسەڵاتی پارتی و یەکێتی و هاوپەیمانەکانیان کە ئیسلامییەکان بەشێکن.\nبۆیە پێویستە وێرای ڕووبەڕوبوونەوەی ئەم ئیسلامیانەو مەلاکانیان، هاوکات نوکی تیژی ڕەخنەو خەبات و ناڕەزایەتی بەرەی یەکسانیخوازی و ئازادیخوازی بە خواستی جیایی ئایین لە دەسەڵاتی سیاسی و خوێندن و فێرکردن ڕوو لە دەسەڵات بێت، چونکە بەبێ بەدیهێنانی ئەم خواستە ئەوە تا دەیان ساڵی تر ئەم مەلاو ئیسلامییانە بەردەوام دەبن لەسەر کاروکردەوەی کۆنەپەرستانەی دژی ژنی خۆیان.\nدووەم: سوتانی کۆگای دەنگەکانی هەڵبژاردنی پەرلەمان وەک چی وایە…؟\nسەرەنجام دوای بەڕێخستنی چەند هەفتەو مانگ لە گاڵتەجاڕی بەناو هەڵبژاردن و ئاشکراکردنی ئاکامەکەی و سەرکەوتن و ژێرکەوتنی لایەنەکان و شەپۆڵێک ناڕەزایەتی و ململانی و هەڕەشەو گوڕەشەو شەڕ دوا ڕوداوی ئەم گاڵتەجاڕییە لەم رۆژانە بریتی بوو لە سوتانی کۆگاکانی دەنگەکانی هەڵبژاردن لە بەغدا.\nبە پێی هەواڵەکان تا ئێستا نازانرێت کێ بەم کارە هەستاوە، بەڵام ئەم کارە وێرای ئەوەی جارێکی تریش دروست و ناوەڕۆکی ڕاو بۆچون وهەڵویستەکانی بەرەی ئازادیخوازی، بە تایبەتی کۆمۆنیستەکانی، نیشاندا کە ئەوە هەڵبژاردنی واقعی پەرلەمانی نییە، سەرەڕای ناکۆکیمان بە سیستەمی پەرلەمانی، بەڵکو تەنها گاڵتەجاری یەو بەس. ئێستا سوتانی ئەم کۆگایانە زۆر زیندوتر ڕاوبۆچون و هەڵویستەکەمانی سەلماند.\nجا ئەم کارە وەک کاری ئەو ئاغاو دەرەبەگانە وایە کە لەو دەورانە کاتێک جوتیارێک سەرانەی نەدایە بە ئاغاو دەرەبەگ ئەوە ئەوانیش لە ڕێگای چەتەکانیانەوە خەرمانی جوتیارەکانیان دەسوتاند.\nئیمە دەمێکە دەڵێین دەزگای پەرلەمان و هەڵبژاردن و دەنگدانی ئازادو دیموکراسی لەگەڵ ناوەڕۆکی ئەم دەستەوتاقمانە نایاتەوە سەرەڕای ئازادییە ڕوکەشییەکەیان.\nسێهەم : تورکیا: شەڕ و هەڵبژاردن…!\nلەشکرکێشی وشەڕی سوپای فاشی تورکیا لە کوردستانی عێراق و سوریا بەناوی لێدانی پەکەکەوە، و هاوکات پرۆسەی هەڵبژاردنی سەرۆکایەتی کۆمار، بۆ هەڵبژاردنەوەی ئۆردوگان وەک سەرۆک کۆمار تا ببێتە خاوەن دەسەڵاتی ڕەهای سوڵتانی، دوو هەواڵی گەرمی ڕاگەیاندنەکان و ڕای گشتی بوو لە ئاستی تورکیاو دەرەوە. وە هەردوو ئەم ڕوداوەش کاریگەری گەورەیان هەیە لە ئاستی کوردستان چ ئێستاو چ داهاتو.\nبێگومان ئەم شەڕو لەشکرکێشی و هەڵبژاردنە لە کاتێکدا بەڕێوەدەچیت کە باڵی بۆرژوا قەومی و ئیسلامی ئوردوگان و حزبەکەی لەناو قەیرانیکی قوڵدایە لە ئاستی ناوخۆ و ناوچەکەو جیهان. ئەگەر چی بە ڕواڵەت بەشێکی زۆر لە ڕاڤەکاران و چاودێران و خودی ئوردوگان و سەرانی حزبەکەی خۆیان لە پێگەیەکی بەهیزەوە دەبینن، بەڵام هەرگیز وا نییە.\nلە راستیدا ئەم لەشکرکێشی و شەڕو هەڵبژاردنە جگە لەوەی ئاکامێکی ڕاستەوخۆی قەیرانە ئابوری و سیاسییەکانە هاوکات بۆ کپکردنەوەو سەرکوتکردنی هەر ناڕەزایەتییەکی کۆمەڵایەتی و جوڵانەوەیەکی سیاسییە کە لە هەناوی دەوڵەت و کۆمەڵگەدایە.\nئەوە بێگومانە کە ئەم دوو ڕوداوە ڕاستەوخۆ پێکەوە پەیوەستن. ئۆردوگان و حزبەکەشی دەیانەوێت لەم چوارچیوەیەدا دەوڵەت و سیستەمی سیاسی تورکیاو کۆمەڵگەکەی بە شیوازیک لەقالب بدەن کە لەگەڵ بەرنامەو ئامانجە سیاسییەکانی ئەم باڵە بۆرژوا ناسیونال ئیسلامییە بێتەوە. ئەمەش وا دەخوازێت تا لەم دەرگا بەرتەسکەی دیموکراسی ڕۆژهەڵاتی ناوەڕاستەوە ئەمجارە کە ڕەنگە دوا جار بێت سەرکەون و ئیتر ئەم دەرگا بەرتەسکەش دابخەن وەک هەموو دەوڵە بۆرژوا ناسیونال ئیسلامییەکانی تر.\nهەڵبەت قەیران و ململانێی ئابوری و سیاسی و سەربازی لە ئاستی جیهان و ناوچەکەش، بە تایبەت گۆڕانی هێزو هاوسەنگی جیهانی ڕۆڵ و کاریگەری خۆی هەیە لەسەر دەوڵەت و کۆمەڵگە لە تورکیادا.\nهەر بۆیەش سەرکەوتن و بەدیهێنانی ئامانجەکانی ئۆردوگان و حزبەکەی لەهەردوو ئەم ڕوداو و پرۆسەیە حەتمی نییە، بەڵکو ئەگەری شکستی زیاترە وەک لە سەرکەوتن.\nڕاستییەکی کۆمەڵایەتی و سیاسی مێژوویی جیاواز هەیە بە نیسبەت کۆمەڵگەی تورکیا لەچاو کۆمەڵگەکانی تری ڕۆژهەڵاتەوە ئەویش ئەوەیە کە دەوڵەت و کۆمەڵگای تورکیا لە ئاڵوگۆڕەکانی سەدەی بیست لە پێش هەموویانەوە بووە. ئێستاش کە ئوردوگان و حزب و دەسەڵاتەکەی دەیانەوێت ڕەوڕەوەی ئەو مێژووە بە پێی بەرژەوەندییەکانی سەرمایە بۆ سەدەیەک زیاتر بگێرنە دواوە ئەوە هەرگیز لە توانادا نییە، چونکە پایەکانی کۆمەڵگەیەکی هاوچەرخ و پێگەی چینی کرێکارو جولانەوەی چەپ و کۆمۆنیستی و ئازادیخوازی، سەرەڕای سەرکوتکردنی بە درێژایی سەدەی ڕابردو، بەڵام وەک پشکۆیەکی گەشی ژێر خۆڵەمێش وایەو کڵپەکردنی بە ڕووی سەرجەم چینی بۆرژوا بە گشتی و باڵی ناسیونال ئیسلامی ئوردوگاندا تا ڕادەی ڕوخانی ئەگەرێکی ممکنە.\nتەنانەت لە پرۆسەی ئەم هەڵبژاردنەش وەلانانی ئوردوگان و حزبەکەی لەلایەن باڵە راستەکان و چەپە قەومی و رۆشنبیری و وردەبۆرژوازییەکانەوە هەر دەرفەت ماوە، بەڵام لەم بارەدا هیشتا چاکسازی بنەڕەتی بۆ زۆریک لە کێشەکان لەوانە کیشەی کورد هێشتا لە توانادا نابێت، چونکە ئەمە بۆتە ئەرکێکی ڕاپەرین و شۆرشی سۆسیالیستی لە داهاتودا…


دەگەڕێتەوە بۆ دوو هەزار ساڵ لەمەوبەر.. منداڵێك دراوێكی زیویی دەگمەن دەدۆزێتەوە\nمێژووی دراوەكە دەگەڕێتەوە بۆ شۆڕشی گەورەی دژ بە ڕۆمان\nدراوێكی زیویی دەگمەن كە تەمەنی 2000 ساڵە و باوەڕوایە لە یەدەگە زیوییەكانە كە لە گۆڕەپانی حەرەمی قودسدا بووە، لەلایەن منداڵێكەوە دۆزرایەوە، وەك ئەوەی سایتی (تایمز ئۆف ئیسرائیل) بڵاویكردووەتەوە.\nدراوەكە لەلایەن لیئیل، منداڵی ئیسرائیلی (تەمەن 11 ساڵ) لەكاتی هەڵمەتێكی پاككردنەوەی خۆڵ و خاشاك دۆزراوەتەوە، دوای پرۆسەیەكی هەڵكۆڵینی شوێنەوار كە لە كێڵگەی شاری دیڤیدی نیشتمانی كراوە.\nباوەڕوایە دراوەكە بە “هەیكەلی دووەم” هەڵكۆڵدراوە كە واتای ساڵی دووەمی شۆڕشی یەهودیی گەورە دژە بە ڕۆمان (67-68 بەپێی ڕۆژژمێری زاینی) دەدات.\nطفلة تعثر على عملة فضية نادرة يعود تاريخها إلى 2,000 عام\nعثرت الطفلة الإسرائيلية ليئيل على عملة معدنية نادرة من “طريق الحجاج اليهود” في مدينة داود في اورشليم. ويعتقد علماء الآثار أن هذه العملة تم سكها وقت الهيكل الثاني (67-68 م) على يد أحد كهنة الهيكل\n📸يانيف برمان، سلطة الآثار pic.twitter.com/F3n7J0fHxp\n— إسرائيل بالعربية (@IsraelArabic) November 23, 2021\nئەگەر دڵنیایی لەبارەی شوێنە بنەڕەتییەكەیەوە بدرێت، دەبێتە یەكێك لەو پارچە شوێنەوارە زۆر دەگمەنانەی دروستكردن و دۆزینەوەی لە قودس بێت.\nكێشی دراوەكە نزیكەی 14 گرامە، نەخشی وێنەی فنجانێك لەسەر یەكێك لە ڕووەكانیدایە، لەگەڵ ناوێكی ڕوونكردنەوە “شیكلی ئیسرائیلی” و هەردوو وشەی عیبری شین و بیت كە كورتكراوەی “ساڵی دووەم”ە، واتە ساڵی دووەمی شۆڕشی گەورەی دژ بە ڕۆمان.\nلەسەر ڕووەكەی دیكەی دراوەكە نەخشەیەك هەیە كە بەپێی دەسەڵاتی شوێنەواریی ئیسرائیل نەخشی بارەگای سەرۆكی كاهینەكانە، سەرەڕای دەستەواژەی “قودسی پیرۆز” بە نوسینی عیبری كۆن.\nسه‌در: له په‌یامه‌كه‌ى پلاسخارت ده‌ركه‌وت هیچ به‌ڵگه‌یه‌ك له‌سه‌ر ساخته‌كاری هه‌ڵبژاردن بوونى نیه\nهۆکارەکانی هەڵوەرینی قژ چین؟\nشەش ڕێگای پشتیوانیی باوان بۆ منداڵەكانیان لە قۆناغی ئێستادا\nپەتای كۆرۆنا بووەتە هۆی دروستبوونی نیگەرانی و شەكەتی و بێزاری، بەتایبەت لەلایەن منداڵان لە تەمەنە جیاوازەكاندا، ئەوان بە…\nزۆرێك لە ئێمە حەز بە خواردنی گەنمەشامی دەكەین، بەتایبەت لە كاتی بینینی فیلم یان سەیركردنی بەرنامە تەلەفزیۆنییەكان لەگەڵ…


رێگاي ئێوه خۆڕھه ڵاتي ناوين » ئاماری ونبووەکان لەژێر دەسەڵاتی پەکەکە لەسوریا\nدوای ئەوەی ئەنەکەسە داوی ئاشکراکردنی چارەنووسی ژمارەیەک هاونیشتمانی لە رۆژئاوای کوردستان کرد، هەسەدە ئەنجامی لێکۆڵینەوەکانی ئاشکرادەکات و رایدەگەیێنێت تاوەكو ئێستا ناوی 3 هەزارو 286 ونبوو بە دۆکیۆمێنتكراوە.\nبەگوێرەی راگەیاندراوەکەی باڵی سوری پەکەکە (هەسەدە)، لە 15ی كانوونی یەكەمی 2019 فەرماندەیی گشتی لیستێكی لە سەرۆكایەتی ئەنجوومەنی نیشتمانی كوردی لە سووریا پێگەییشت كە ناوی 10 كەسە ونبوەكان و شوێنی و مێژووی ونبوونیانی لەخۆگرتووە:\n1 ـ جمیل عومەر، لە 13ی تەممووزی 2012 لە قامشلۆ ونبووە\n2 ـ بەهزاد دورسن، لە 24ی تشرینی یەكەمی 2012 لە دێرك ونبووە\n3 ـ نیزاڵ عوسمان، لە 24ی تشرینی یەكەم 2012 لە دێرك ونبووە\n4 ـ ئەحمەد عوسمان سیدۆ، لە 19ی ئەیلوولی 2013 ونبووە\n5 ـ ئەحمەد خەلیل سینۆ، لە 11ی تشرینی یەكەمی 2013 لە عەفرین ونبووە\n6 ـ ئیدریس عەلۆ، لە 8ی تشرینی دووەمی 2013 لە عەفرین ونبووە\n7 ـ شەعبان عەبدولحەمید شێخۆ، لە 15ی تشرینی دووەمی 2013 ونبووە\n8 ـ ئەمیر حامد، لە 11ی كانوونی دووەمی 2014 لە دەرباسیە ونبووە\n9 ـ فوئاد ئیبراهیم، لە 24ی ئاداری 2017 لە دێرك ونبووە\n10 ـ سعود میزر عیسا، لە 27ی تشرینی دووەمی 2019 لە درباسیە ونبووە\nباڵە سوریەکەی پەکەکە دەڵێت: لە كۆی 10 كەس 8 یان لە قۆناخی گرژیە ئەمنییەكان و هەوڵەكانی كۆنتڕۆڵكردنی ناوچەكە و بڵاوبوونەوەی شانە تیرۆریستی و هەواڵگرییەكانی سەربە لایەنە ناوخۆیی و هەرێمیەكان ونبوونە. هەروەها 8 كەسیان پێش پێكهێنانی خۆسەری و دامەزراوەكانی بەفەرمی ونبوونە، پێش پێكهێنانی بەڕێوەبەرایەتی خۆسەری لە 21ی كانوونی دووەمی 2014 هەروەها یەكەم حاڵەتیش پێش پێكهێنانی یەپەگە بووە.\nلەدرێژەدا هاتووە کە جەمیل عومەر، ئەندامی پێشووی پارتی یەكێتی دیموكرات PYD لەلایەن دەزگا ئەمنییەكانی سەربە حكومەتی ناوەندی سووریا لە قامشلۆ رفێندراوە، هەروەها ونبوونی ئەمیر ئەحمەد و فوئاد ئیبراهیم لە ئەستۆی هێزە سەربازییەكانمانە، لێكۆڵینەوەش بۆ دۆزینەوەی ئەو كەسانەی هۆكاری رفاندنیانن بەردەوامە.\nلێژنەی لێكۆڵینەوە جەختیكردوەتەوە كە سعود مزر عیسا لەلایەن ئاساشی گشتی دەستگیركرابوو و دواتر لە 20 ی كانوونی یەكەمی 2019 ئازادكراوە. تاوەكو ئێستاش لیژنەی لێكۆڵینەوە لە بەدواداچوون بۆ چارەنوسی بەهزاد دورسن و نیزاڵ عوسمان هیچی دەستنەكەوتووە كە لە ناوچەكانی ژێر دەسەڵاتی یەكەكانی پاراستنی گەل YPG ونبوونە، ئەمەش هێزەكان و هێزە ئەمنییەكان دەخاتە ژێرپرسیاری كارگێڕی و بەردەوامی لێكۆڵینەوەكان بۆ ئاشكراكردنی چارەنووسیان و بەپرسیاریەتییەکەش یاساییە و دەكەوێتە سەر شانی هێزەكانمان.\nتاوەكو ئێستاش ناوی 3 هەزارو 286 ونبوو بە دۆکیۆمێنتكراوە، لەو ژمارەیەش 544 یان لەلایەن داعش رفێندراون و 2 هەزارو 368 یان لەلایەن گرووپە چەكدارەكانی سەربە هاوپەیمانی نیشتمانی سووری و هێزەكانی ئۆپۆزیسیۆن و حكومەتی كاتی سووریا رفێندراون، هەروەها 374 یشیان لەلایەن دەزگا ئەمنییەكانی سەربە حكومەتی ناوەندی سووریا رفێندراون.\nپەکەکە بەم بەیانییە بەشێکی زۆری لەرفاندن و بێ سەروشوێن کردن و کوشتنی دژبەرەکانیان هەڵواسیوە بە لایەنەکانی دیکەوە و خۆیان لێ پڕاندووتەوە.\nبرچسب ها : hpg , HSD , pkk , pyd , QSD , ypg , پەکەکە , هەسەدە , یەپەگە


شەڕی نەرمی کۆماری ئیسلامی لەدژی جووڵانەوەی کورد – کوردستان و کورد\nشەڕی نەرم چییە و چۆن دەکرێ؟ ئەم شەڕە لەدوای ڕووخانی یەکیەتیی سۆڤییەتەوە ڕمێنی هەیە و لەودا لایەنێک هەوڵ دەدا بەبێ دەکارکردنی هێز، چەکوچۆڵی شەڕ و توندوتیژی بەسەر لایەنی بەرامبەریدا سەر بکەوێ. وڵاتە یەکگرتووەکانی ئەمریکا دوای ڕووخانی یەکیەتیی سۆڤییەت لە ڕێگەی شەڕی نەرم و بەکارهێنانی مێدیا و پڕوپاگەندەی بەهێزەوە توانی نیزامی سیاسیی زۆر وڵاتی وەک لەهێستان، گورجستان، چێکۆسڵواکی، قیرقیزستان، تاجیکستان و ئۆکراین بگۆڕێ.\nکۆماری ئیسلامیی ئێران یەک لەو هێز و لایەنانەیە کە هەوڵ دەدا لە ڕێگەی شەڕی نەرمەوە بەسەر ڕکەبەر و نەیارەکانیدا سەر بکەوێ و ئەم ڕەهەندە لە ململانێی سیاسی هەم لە ئاستی کێشە نێوخۆییەکانی لەگەڵ نەتەوە شوناس‌خوازەکان و هەم لە ئاستی ناوچەیی لەگەڵ وڵاتانی نەیار و ڕکەبەریدا دەباتە پێشێ. مەبەستی نووسینی ئەم بابەتە شەڕی نەرمی کۆماری ئیسلامی لەدژی جووڵانەوەی کوردە.\nکۆماری ئیسلامیی ئێران دوای هاتنەسەرکار و پاش ئەوەی توانیی لە ڕێگەی زەبروزەنگەوە هەموو نەیارەکانی لە مەیدانی سیاسی وەدەر بنێ، لەگەڵ سەنگەرێکی لەشکان‌نەهاتوو بەرەوڕوو بوو؛ ئەویش سەنگەری کوردستان بوو. بزووتنەوەی سیاسیی کورد پشت‌ئەستوور بە هێزی لەبڕاننەهاتووی کۆمەڵگەی کوردستان، بوو بە چەقڵی چاوی کۆماری ئیسلامی. ئەم بزووتنەوەیە بە فیتوای جیهادی ئایەتوڵڵا خومەینی لەبن نەهات، بە لەشکەرکێشی و قەڵاچۆی شار و گوندەکان پاشەکشەی نەکرد، بە تێرۆر و گرتن و ئێعدام و سەرکوت لە هێز و جووڵە نەکەوت، هەموو ئەوانە وای کرد کە ستراتێژیستەکانی کۆماری ئیسلامی لەو شەڕ و بەربەرەکانییەدا پتر بایەخ بە شەڕی نەرم لەدژی جووڵانەوەی کورد بدەن.\nکۆماری ئیسلامی لە ڕێگەی دامەزراندنی ڕایەڵەیەکی بەرینی تەبلیغی و سیخوڕی و بەهۆی سیاسەتی هاندان و تەماح‌وەبەرنان جۆری پەروەردە، بیرکردنەوە و هەوێتیی کوردی کردە ئامانج. ئەوان سیلەیان لە بیری سەربەخۆیی‌خوازی، باوەڕبەخۆبوون، بایەخمەندیی زمان و کولتوور و ئەدەبی نەتەوەیی کورد گرت، ئەوان تۆوی بێ‌متمانەیی بە یەکتریان لەنێو کۆمەڵگەدا بڵاو کردەوە و هەموو هەوڵیان ئەوە بووە کە لە کۆمەڵگەی کوردیدا تاکی بێ‌ئینتیما، بێ‌باوەڕ و بێ هیچ هۆوییەت و وزەیەکی خەباتگێڕی و ماف‌ویستی بەرهەم بهێنن. ئەوان لەو پێناوەدا جیا لە بەرنامەی درێژخایەنی پەروەردەیی لەسەر بنەمای ئیدئۆلۆژیی نیزام و جێخستنی لە نیزامی پەروەردەیی وڵاتدا، هەوڵیان دا لە ڕێگەی مێدیا و ڕاگەیەنە گشتییەکانەوە هەم چەواشەی ڕاستییەکانی مێژووی کورد و خەباتەکەی بکەن؛ هەم وێنایەکی ناڕاست لە بوونی ئەو نەتەوەیە پێشان بدەن، هەم بۆ سووک‌کردن و بێ‌بایەخکردنی زمان و کەلەپوور و هەوێتیی کورد لە سەنگەردا بن.\nسینەما و فیلم و دێکیومێنت‌سازی لە بەشی پڕوپاگەندەی ڕێژیمدا بۆ ئەو ئامانجە بووە، بۆیە لە ئاوێنەی ئەو بڵاوکراوانەدا کورد لایەنێکی دواکەوتووی شەڕخوازە و زمان و جلوبەرگ و کولتوورەکەی پاشکەوتووانە و تەنیا بۆ گاڵتەوگەپ دەبێ. دەزگای تەبلیغیی ڕێژیم سیلەی لە بزووتنەوەی کورد گرتووە و وێڕای چەواشەی مێژوو و ڕاستیی ڕووداوەکان، بە مۆنۆپۆل کردنی مێدیا و سەپاندنی کەشی مۆنۆلۆگ دۆخێکی دروستکراوی ناڕاست لە پرسی کورد جێ دەخا و ئامانج لەوەش سڕینەوەی توخمەکانی ماف‌ویستی، شوناس‌خوازی و خەباتگیڕی لە زەین و بیرکردنەوەی لاوانی کوردە. بۆ گەیشتن ئەم ئامانجەش پشتی بە نیزامی پەروەردەیی و ئایدۆلۆژیک و کارکردی ڕێکخراوەکانی وەک بەسیج بەستووە بودجەی زەبەلاحیشی بۆ دیاری کردووە.\nیەک لە ڕەهەندەکانی شەڕی نەرم بۆ ترسی زۆری ڕێژیم لە فەزای مەجازی دەگەڕێتەوە. خامنەیی بە ئاشکرا گوتوویەتی «فەزای مەجازی بە قەت شۆڕشی ئیسلامی گرینگە». دوایەش کە بڕیاری دا «شوڕای عالیی فەزای مەجازی» دروست ببێ کە دواتر ئەرکی ئەم شوڕایە بۆ دروست‌کردنی «ناوەندی میللیی فەزای مەجازیی وڵات» گۆڕدرا. بۆیەشە لە ڕێگەی فەزای مەجازییەوە بە توندی کار لەسەر کۆمەڵگەی کوردی دەکا.\nبڕەودان بە نەخۆشی و خەسارە کۆمەڵایەتییەکانی وەک ئێعتیاد بە ماددەی هۆشبەر، لێک‌ترازاندنی شیرازەی ژیانی خێزانی و پەرەپێدان بە دیاردەکانی وەک لەشفرۆشی بەشێکی دیکە لە ئامانجەکانی شەڕی نەرمی کۆماری ئیسلامی بۆ هەڵتەکاندنی کۆمەڵگە و بەچۆکداهێنانی بزووتنەوەی کوردن. هەروەها سووکایەتی و شکاندنی ئوستوورەکان، گۆڕینی ناوی شەقام و کۆڵانەکان، شێواندنی مەزاری نەمران و نانەوەی ناکۆکی و کێشە لەنێو کەسایەتی و ڕێکخراو و ئەنجومەنەکانیش بەشێکی دیکە لە پیلاکانی ڕێژیم لە شەڕی نەرم دژی بزووتنەوەی کوردن.\nشەڕی نەرمی کۆماری ئیسلامی لەجێدا بەرهەمی بەهێزبوونی پێگەی جەماوەریی حیزبە کوردییەکان و پوتانسیەلی بەهێزی خۆڕاگری و هێزی خەباتگێڕیی کورد لەلایەک و دەستەوەستانیی ڕێژیم بۆ بەچۆکداهێنانی بزووتنەوەی شوناسخوازی لە ڕێگەی سەرکوت و چەک و ڕەق‌ئامێرەکانی دیکەیە. بۆیە لەگەڵ ئەوەشدا ڕێگاکانی بەربەرەکانی و بەرپەرچدانەوەی بۆ بزووتنەوەی کوردیش ئاوەڵایە. کار لەسەر پێگەیشتوویی و بردنەسەرێی وشیاریی سیاسی کۆمەڵگە دەتوانێ کۆسپی سەرەکیی بەردەم مایەپووچ‌بوونەوەی هەوڵەکانی ڕێژیم بێ و ئەوەش ئەرکی تایبەت دەخاتە سەر ئۆپۆزیسیۆنی کوردی کۆماری ئیسلامی کە بە یەکگرتوویی نێوانیان، بە گوتاری هاوبەشی سیاسی، بە هێزمەندکردنی وێژمانی نەتەوەیی و خەباتگێڕی بەرهەڵستی شەڕی نەرمی کۆماری ئیسلامی ببنەوە.


تیپی باله‌ی یانه‌ی پێشمه‌رگه به پێكهاته‌یه‌كی جیاواز به‌شداری له ڕكابه‌رییه‌كانی خولی نایابی باله‌ی یانه‌كانی عێراق ده‌كات و دوایی ئاماده‌كارییه‌كان به شێوه‌یه‌كی چڕ و له درێژه‌ی مه‌شقه‌كان به‌ڕێز مه‌حمود ئه‌حمه‌د موراد جێگری سه‌رۆكی یانه‌ی وه‌رزشی پێشمه‌رگه به یاوه‌ری سكرتێری یانه سه‌ردانی مه‌شقه ئاماده‌كارییه‌كانی تیپه‌كه‌یانی كرد .\nله‌و به‌سه‌ركردنه‌وه‌یه‌دا به‌ڕێز جێگری سه‌رۆكی یانه‌ی وه‌رزشی پێشمه‌رگه ده‌ست خۆشی له ستافی مه‌شقی و یاریزانان كرد و هیوایی سه‌ركه‌وتنی له خولی نایابی باله‌ی یانه‌كانی عێراق بۆ خواستن و هه‌روه‌ك تیپه‌كه‌ی به یه‌كێك له تیپه سه‌ره‌كییه‌كانی یانه‌كه‌یان له قه‌ڵه‌م دا و پاڵپشتی یانه‌ی بۆ دووپات كردنه‌وه .\nئه‌مه‌و ڕاهێنه‌ر و یاریزانانی تیپه‌كه ئه‌و سه‌ردانه‌یی جێگری سه‌رۆكی یانه‌كه‌یان به‌رز نرخاندوو به‌ڵێنیان دا كه دڵسۆزانه كار بۆ سه‌ركه‌وتن و ئه‌نجامه‌كان له خولی نایاب و بژارده‌دا بكه‌ن .\nبڕیاره له به‌رواری 24 / 11 / 2018 یاریه‌كانی خولی نایابی تۆپی باله‌ی یانه‌كانی عێراق به‌به‌شداری 14 یانه ده‌ست پێبكات و یانه‌كانی به‌شداری خوله‌كه‌ش دابه‌شی سه‌ر دوو كۆمه‌ڵه‌ی حه‌وت یانه‌ی كراون .


<< < دواوتار i > >>\nپێنجەم پەڕتووکی موسا\nخودا گەلی خۆی بانگکرد کە بە خۆشەویستی و دڵسۆزییەوە بەدەنگ ڕزگارییەکەیەوە بێن، لە ناوەڕاستی کەلتورێکی بتپەرست خودای ڕاستەقینە بپەرستن، لە ڕێگای بەرەکەت و دادپەروەری و دڵفراوانی و بێگەردی بەزەییەکەیەوە لەنێو چەندین نەتەوە بژین.\nئەم پەڕتووکە چەند وتارێک لەخۆ دەگرێت کە لە دەشتی مۆئاب بەر لە چوونە نێو خاکی کەنعان موسا بە سروشی خودا (وەحی) پێشکەشی کرد، لەگەڵ هەندێک یاسای تایبەت و جێنشینکردنی یەشوع لە شوێنی موسا بۆ ڕابەرایەتیکردنی گەلی خودا. موسا لە وتارەکەیدا بە کورتی باسی ئەو ڕووداوانەی کرد کە بەسەر گەلی خودا هاتبوون، هانیدان بۆ باوەڕ بە خودا و پشتبەستن پێی و گوێڕایەڵبوونی، هەروەها بۆ دووبارە خۆتەرخانکردنەوەیان بۆ بەجێهێنانی ئەو ئەرکەی کە خودا بەڵێنی پێیان دابوو، ئینجا ڕابەرایەتی کردن بۆ پەرستن و سوپاسگوزاری خودا. لەدوای ڕاسپاردنی یەشوع وەک جێگرەوەی، موسا سەرکەوتە سەر چیا و بۆ یەکەمین و دوایین جار لە دوورەوە تەماشای خاکی کەنعانی کرد، بەڵام نەیتوانی هەرگیز بچێتە ناوی، ئینجا مرد و نەوەیەکی نوێ هاتە کایەوە. لەدوای مردنی موسا، بە ڕابەرایەتی ڕابەرانی گەل و لە سەرووی ئەوانیشەوە یەشوع هەنگاوێکی نوێ لە مێژووی گەلی جولەکە دەستی پێکرد.\nئەم پەڕتووکە سەبارەت بە هێزی ڕزگاریبەخشی خودا و دڵسۆزییەکەی دەدوێت، ئەوەی لە ڕابردووی گەلی جولەکە بکۆڵێتەوە هەتا مردنی موسا دەبینێت چۆن خودا ڕابەرایەتی ئەو گەلەی کردووە لە تاریکترین ڕۆژانی مێژوویان، دڵی پڕکردوون لە هیوا بە داهاتووێکی باشتر. ئەوەی خودا لە ڕابردوو کردی دەکرێ ئێستاش بیکات، بەڵکو لە هەموو سەردەم و نەوەیەک لەگەڵ ئەوانەی باوەڕیان پێی هەیە. لەبەر ئەوە ئەم پەڕتووکە چڕبووەتەوە لەسەر گرنگی باوەڕ بە خودا و بە تەواوی گوێڕایەڵبوونی بۆ ئەوەی خودا پەرجوو (موعجیزە) لە ژیانی باوەڕدارانی بکات. خودا بەرەکەتی خۆی بەسەر ئەوانەدا دەڕێژێت کە لە پێناوی شکۆمەندییەکەیدا کار دەکەن.


چین؛ هەڕەشیەکی مەزن بۆسەر دەوڵەتی کوردی\nبەرلەوەی باس لە چۆنێتی هەڕەشەی چین بکەم لەسەر دەوڵەتی کوردی، پێویستە ئاماژە بەوەبدەین کە دروستبونی دەوڵەت زەرو رەتێکە لە ئەنجامی ماندوبونی چینەکان و بەتایبەتیش چینی چەوساوە دێتەکایەوە و بۆ دورکەوتنەوە لەهەڕەشەی ئاسایشی نەتەوەیی. چونکە تاکاتێک نەتەوە خاوەن دەوڵەت نییە مەترسی ئاسایشی نەتەوەیی لەسەرە. هەرچەندە ئەمڕۆ لە کۆمەڵگای کوردیدا چینی دەسەڵاتدار یان سەرمایەدار و بنەماڵەکان دانیان نەناوە بە دەست هەڵگرتن لە هەندێ لەمافەکانیان، بۆئەوەی هەموان یەکسان بن لە بەردەم یاسا و لەچوارچێوەی پەیمانێکی کۆمەڵایەتیدا بیر لە دروستکردنی دەوڵەت بکەنەوە؛ بەڵکو هەر گروپ و تاقمێک بەئاڕاستەی بەرژەوەندییەکانی خۆی کاردەکات. نمونەیەکی سادەش ئەوەیە کەدەسەڵات هەوڵی نەداوە سوپایەکی نیشتیمانی دروست بکات بۆئەوەی هەمو چین و توێژەکان بەشداربن لە بەرگریکردن لە نیشتیمان، نیشتیمان رەحمەت بێت بۆ هەموان و هەموان رەحمەت بن بۆ نیشتیمان. نەبونی یاسایەکی سەربازی و سوپایەکی نیشتیمانی وای کردوە چینی سەرمایەدار و دەسەڵاتدار بێبەش بن لە ئەرکی پاراستنی نیشتیمان و پاراستنی سنورەکانی نیشتیمان، تەنها چینێکی چەوساوە سنگیان بە گولەوە دەنێن و چینی دەسەڵاتداریش لەبەری رەنجی چەوساوەکان سودمەندن، نیشتیمان هی هەموانە و دەبێ هەموان بیپارێزن.\nئەمڕۆ کۆمەڵگای کوردی، بەبارودۆخێکی هەستیاردا دەڕوات، لە هەموکات زیاتر پێویستیمان بەکەم کردنەوەی کەلێنی نێوان دەسەڵاتداران و هاوڵاتیانە. ئاشتی کۆمەڵایەتی تەنها لەوکاتەدا دێتەدی کە جیاوازی نێوان دەسەڵاتداران و هاوڵاتیان کەم بکرێتەوە، ئەمەش تەنها کاتێک دیتەدی کەیاسا سەروەربیت و پانتایی ئازادی رادەربڕین فراوان بکرێت. لەلایەکی دیکەوە زۆر گرنگە هەر پارتێکی سیاسی ئاگاداری ئەوە بێت کە شۆڕشی تەکنەلۆژی و تۆڕە کۆمەڵایەتیەکانی وەک: فەیس بوک و تویتەر و ...هتد - شۆڕشێکی وشیارکردنەوەی کۆمەڵگان کە چیتر خەڵکی بێ ئاگانین لەوەی لەدنیادا چی دەگوزەرێت؛ با بۆ ماوەیەکی کاتیش دەرفەت بدەن بە دەسەڵاتداران و پارتەسیاسیەکان تا بە ئارەزوی خۆیان یاساکان بشکێنن و سامانی وڵات بەفیڕۆ بدەن. ئەمڕۆ خەڵکی وشیارن و وشیارتر دەبن، بەم هۆیە شەوە ئایندە بۆ هێزە دیموکرات خوازەکانە و هیچ دەسەڵاتێکی خێڵەکی و نادیموکرات ئایندەیەکی باش چاوەڕێی ناکات، ئەمەش بەوەناکریت کە هێزەکان پاشناوی دیموکرات هەڵبگرن وەک نازناوێک، بەڵکو دەبێ بیسەڵمێنن کە دیموکراتخوازن. چونکە سیاسەت (پراکتیک)ە نەک دروشم، لەمەودوا خەڵک بەتەنیا بەپاشناوی دیموکرات رازی نابێت، بەڵکو دەبێت ئەوە بزانن کە هاوڵاتی بەختەوەری خۆی لەناو هێزە (شۆسیال دیموکراتەکان )دا دەبینیتەوە، بەڵام دیسان دەبێ هەر هێزێک کەخۆی بەشۆسیال دیموکرات دەزانێ لە پراکتیکدا شۆسیال دیموکرات بێت. پێموایە کاتێک هاوڵاتی هۆشیار دەبێتەوە و بەماف و ئازادییەکانی خۆی ئاشنا دەبێت لە ئایندەدا دەسەڵات رادەستی هێزە سۆشیال دیموکراتەکان دەکات، چونکە (هاو پەیوەندی و یەکسانی و دادپەروەری) خەسڵەتی سۆشیال دیموکراتین و خوازراوی کۆمەڵگای مرۆڤایەتین.\nچین ئاماژەیە بۆ خۆجیاکردنەوە و ململانێ و نایەکسانی، کۆمەڵگای مرۆڤایەتی بەدرێژایی مێژو بێ چین نەبوە لەدوای کۆمەڵگەی سەرەتاییەوە، هاوکات چینایەتیش کۆمەڵگاکانی ماندوکردوە، هەرچینێک لەپێناو بەرژەوەندییەکانی خۆیدا تێکۆشاوە و هەوڵی باڵادەستی داوە بەسەر چینکانی دیکەدا.\nلەهەر کۆمەڵگایەکدا چەند چینێک هەیە، کە دنیابینی و فەلسەفەی ژیانی هەریەکێکیان جیاوازە لەویتر؛ بۆیە هەمیشە ژینگەی کۆمەڵایەتی دوچاری جۆرێک لە پیس بون دەبێت. چەمکی ژینگەی کۆمەڵایەتی: (گوزارشت لە پەیوەندی تاک دەکات بە کۆمەلگەکەیەوە). پێویستە ئاماژە بەوە بدەین کە چینی دەسەڵاتدار پشکی شێریان بەردەکەوێت، لە پیسبونی ژینگەی کۆمەڵایەتیدا؛ بەتایبەت لە وڵاتانی جیهانی سێهەمدا، چونکە لەم وڵاتانەدا یاسا نەیتوانیوە دەسەڵاتی چینی دەسەڵاتدار سنورداربکات. لەهەر قۆناغێکی مێژوییدا هەر لەقۆناغی کۆیلایەتییەوە تا رۆژگاری ئەمڕۆ کە قۆناغی سەرمایەدارییە، هەمیشە لە کۆمەڵگا دا چەند چینێک هەبوە وەک چینی: ئاینی، هەژار، دەوڵەمەند، خوێندەوارو نەخوێندەوار و ...هتد.\nلەناو ئەم چینانەدا هەمیشە دو جۆر بیرکردنەوە باوە و پێچەوانە (پارادوکس)ی یەکترن و هەریەکەیان بەئاڕاستەی بەڕژەوەندی خۆی هەنگاو دەنێت، ئەگەرچی هەنگاونانی هەر یەکێکیان جیاوازە لەویتر.\nدەتوانین دوجۆر چین لە کۆمەڵگادا دیاری بکەین وەک ناونانێک بۆگشتیان کە بریتین لە: چینی (هەژار وسەرمایەدار) ئەم پۆڵێنکردنە بەواتایەی کە یەکەم هەمیشە چەوساوەو دوەمیان هەمیشە چەوسێنەر، یەکەم یەکسانی خوازو دوەم جیاوازی خواز ئەم سەر بەدەسەڵات و ئەو دژ بەدەسەڵات.\nململانێی چینەکان لە کۆمەڵگایەکی پێشکەوتودا، بەو واتایەی کە ئەم کۆمەڵگایە لەڕوی سیاسی و ئابوری و کۆمەڵایەتیدا خۆی رێکخستوە، جۆرێک لە هاوسەنگی هێز هەیە، کە ناهێڵێت چینی دەسەڵاتدار کەلێنێکی گەورە لەنیوان خۆیی و چینەکانی تردا دروست بکات. بێگومان ئەمەش بە هۆی یاسا و بەدەرەجەی یەکەم و هۆشیاری ئەم کۆمەڵگایانەش بە دەرەجەی دوەم. سیستەمی دیموکڕاسی و پارتە شۆسیال دیموکراتەکان رۆڵێکی بەرچاویان هەیە لە بچوک کردنەوەی کەلێنی نیوان چینی دەسەڵاتدارو هاوڵاتیان بەجۆرێک لانی کەم لە وڵاتانی دیموکراسی ئەگەر چی چینی دەسەڵاتدار بەشێوەیەک لەشێوە کان لەدۆخێکی باشتر دا ژیان دەکەن و بەئاسانی دەستیان دەگات بە بە هەمو پێداویستییە ساختە و رەسەنەکان ؛بەڵام لە هەمانکاتدا هاوڵاتیانی ئاسایش دەستیان دەگات بە پێداویستییە رەسەنەکان بەبێ مل کەچ بون و واسیتە و پێبەندی و وەلائی حیزبی. ئەمە جگەلەوەی یاسا سەروەرەو دەرفەتی یەکاسانی خویندن وکارکردن وهتد رەخساوە.\nبەڵام لەم وڵاتانەی کەسیستەمێکی سیاسی و ئابوری گونجاویان نییە، هاوسەنگی هێز یش نییە، لەنێوان چینەکان تا پێشبڕکێیەکی عەقڵانی بکەن و ببێتە هۆی پێشکەوتن، بەڵکو بەپێچەوانەوە چینی دەسەڵاتدار هەمو ئمتیازێکیان هەیە و بەپێچەوانەشەوە هاوڵاتیان دەستیان ناگات بە مافە سەرەتاییەکانیشیان و ژیان و کەرامەتیشیان تا ئەو شوێنە پارێزراوە کە بێدەنگن لەئاستی سەرەڕۆیی دەسەڵاتداران. هەروەها لە وڵاتانی نادیموکرات شکۆی ئینسان پارێزراو نییە و ململانێیەکی توندی دەرونی جێگای باسە، لەناو تاکەکاندا لەسەر ئایندەی خۆیان و تەنانەت ئایندەی وڵاتیش. چونکە لەهەر ساتێکدا ئەگەری ئەوە هەیە دەسەڵاتداران هاوڵاتیان روبەڕوی قەیرانێکی دارایی بکەنەوە و سەرەنجام هەمو قەیرانێکی دارایی دەبێتە هۆی زۆربونی کێشە کۆمەڵایەتییەکان، لەوڵاتێکدا کە دەسەڵاتداران رێز بۆ یاسادانانێن چۆن شکۆی ئینسان پارێزراو دەبێت؟ ئەگەر یاسا سەروەر نەبێت بە هێزەکان هەڕەشەیەکی گەورەن لەسەر ماف و ئازادی و ژیانی تاکەکان.\nلە هەر وڵاتێک دەرفەتی یەکسان نەبێت و یاسا سەروەر نەبێت، کفرە باسی دیموکراسی بکرێت، تەنانەت باسی دەسەڵات و دەوڵەتیش. بۆچی؟ چونکە ئەگەر دەوڵەت و دەسەڵات بەرەنجامی پەیمانێکی کۆمەڵایەتی بێت وەک لۆک و هۆبز و...هتد باسی لێوەدەکەن، ئەوا دەسەڵاتداران بەرپرسن لە دەستەبەرکردنی مافە سروشتییەکانیان، بەڵام کاتێ دەسەڵاتداران بەتۆڕی یاساوەنابن، ئەوا ئەو پەیمانە هەڵدەوەشێتەوە و کۆمەڵگا دەچێتەوە دۆخی سروشتی. لەدۆخی سروشتیدا وەک هۆبز دەڵی: "مرۆڤ گورگی مرۆڤە واتە: شەڕی هەموان دژی هەموان". لەم حاڵەتەدا ناسە قامگیری دێتەکایەوە و بەهێزەکان لاوازەکان دەچەوسێننەوە و بێسەروبەری دێتەکایەوە کە کەس نازانێت کۆمەڵگا بەرەوچ ئاڕاستەیەک دەچیت. هەر گروپێک و چینێک شەڕی مانەوەدەکات لە سەر حیسابی ئەوانی دیکە و گیانی مرۆڤ دۆستی و خۆشەویستی نامێنیت و وڵات دەبێتە کارخانەی بەرهەم هێنانی رق و کینە و سەرەنجام توندو تیژی وزەی داهێنەرانەی کۆمەڵگا دەکوژێت.\nبۆیە پێویستە بزانین دروستکردنی دەوڵەت کاتێک دەبێت، کە گەل ئەوەندە هۆشیار بێت، بزانێت کە دەوڵەت مافی هەموچینەکان دەپارێزێت لەچوارچێوەی یاسادا. بەڵام ئەمە کاتێک دەبێت هەمو هاوڵاتیان لە هەموچینە کان دەست بەرداری هەندێ لەمافەکانیان ببن بۆ دەوڵەت. بەپێچەوانەوەلە وڵاتێکدا، کە هەر بەرپرسێک چەکداری خۆی هەبێت و لەدەرەوەی یاسادا بێت و مل نەدەن بۆ یاسا، ئەوکاتە هێزی نەتەوە بڵاو دەبێت و هەر کەس بەئاڕاستەی بەرژەوەندی خۆی کاردەکات و کۆدەنگی نیشتیمانی دروست نابێت. ئەم جۆرە لەململانی و ئەم جۆرە تێڕوانینەی بۆ دەوڵەت هەیە لە ئێستادا مەترسییە لەسەر دروستکردنی دەوڵەت، چونکە دەرفەتەکان بەبەرچاوی ململانێی هێزەسیاسیەکانەوە دێن و هاتون، بەڵام دەرفەتی ئەوەیان نەبوە سودییان لێوەر بگرن.\n06/08/2014 بینین: 3808


تاڵیبان ڕەتی دەکاتەوە مەلا بەرادەر مردبێت\nمەلا عەبدول غەنی بەرادەر\nتاڵیبان ڕەتی کردەوە یەکێک لە ڕابەرە باڵاکانی لە شەڕێکدا کوژرابێت، ئەمەش دوابەدوای ئەو هەواڵانەی کە گوایە لە ناوخۆی تاڵیباندا جیابوونەوە هەیە دوای نزیکەی یەک مانگ لە کۆنتڕۆڵکردنەوەی ئەفغانستان.\nوتەبێژی تاڵیبان سوهەیل شاهین وتی مەلا عەبدول غەنی بەرادەر کە پێشتر سەرۆکی ئۆفیسی سیاسی تاڵیبان بووە و هەفتەی ڕابردوو وەکو جێگری سەرۆک وەزیری ئەفغانستان دەستنیشانکرا، تۆمارێکی دەنگی بڵاوکردۆتەوە و تیایدا ئەو هەواڵانەی ڕەت کردۆتەوە کە گوایە لە شەڕێکدا کوژرابێت یاخود بریندار بووبێت.\nشاهین وتی " ئەو دەڵێت ئەوە درۆیە و بەتەواوەتی بێ بنەمایە."\nهاوکات تاڵیبان گرتەیەکی ڤیدیۆیشی بڵاوکردەوە تیایدا بەرادەر لە کۆبوونەوەیەکدا لە باشووری شاری کەندەهار دەردەکەوێت، بەڵام گرتە ڤیدیۆییەکە پشتڕاست نەکراوەتەوە.\nئەم ڕەت کردنەوەیە دوای ئەوە دێت چەند ڕۆژێکە باس لەوە دەکرێت لایەنگرانی بەرادەر شەڕییان لەگەڵ لایەنگرانی سیراجەدین حەقانیدا کردووە کە سەرۆکی تۆڕی حەقانیە و بنکەکەیان لەنزیک سنووری نێوان ئەفغانستان و پاکستانە و بە بەرپرس دادەنرێن لە کوشندەترین هێرشە خۆکوژییەکانی جەنگی ئەفغانستاندا.\nئەم هەواڵانە لەکاتێکدایە گومانی ئەوە هەیە ڕکابەرایەتیەک هەبێت لەنێوان سەرکردە سەربازییەکانی وەکو حەقانی و ڕابەرانی ئۆفیسی سیاسیی تاڵیبان لە دەوحە وەکو بەرادەر، کە سەرپەرشتی هەوڵە دیبلۆماتیەکانی کرد بۆ گەیشتن بە ڕێکەوتنێک لەگەڵ ئەمەریکادا.\nتاڵیبان چەند جارێک ڕەتی کردۆتەوە دابەشبوون لەناوخۆی بزووتنەوەکەدا هەبێت.\nبەرادەر کە پێشتر وەکو سەرۆکی حکومەتی تاڵیبان دەبیندرا، ماوەیەکە دەرناکەوێت و لەو شاندەی تاڵیبانیشدا نەبوو کە ڕۆژی یەکشەممە لە کابوڵ لەگەڵ وەزیری دەرەوەی قەتەڕدا کۆبوونەوە.


شاسوار و نەوەی نوێ و ئێن ئار تی!\nبێ گومان ئەم چەن خاڵە پەیوەندی بە كاری سیاسی ئەو كەس و دەزگایانەوە هەیە،ئەو كاتەی كە بڕیاریاندا بێنە ناو كایەیی سیاسی و حكومیەوە،ئەگەر نا چ خاوەنی كەناڵەكە و چ كەناڵەكەش،وەك سەرەتای دەركەوتنیان هەندێ نموونە و مودێلی نوێ وبەسودیان هێنایە كوردستان،وەك دروستكردنی یەكەی نیشتەجێبوونی هەرزان كە خەڵكیكی زۆر سودی لێ بینی و یەكەم كەناڵی نا حیزبی لە كوردستان،ئیتر بۆ هەر مەبەستێك بووبێت،مایەیی دەستخۆشی بوون لەو كاتەدا،بەڵام ئەم چەن خاڵە پەیوەندی دارە بە كاری سیاسی و حیزبیانەوە:\n١-ئەگەر وردبیتەوە لە گوتار و تەكتیك و پلانی سیاسی جوڵانەوەی نەوەی نوێ بۆت دەردەكەوێت،بزوتنەوەیەكی سیاسیە زیاتر پشت بە شۆك كردنی جەماوەر و دروستكردنی ئەوەی بە عەرەبی پێێ دەڵێن (ضجە إعلامیە) دەبەستێت،زۆر ئاسان دەبنە مایەیی باس و بابەت،ڕاگەیاندن و گوتاریان زۆر كات بینەر و بیسەر شۆك دەكات،شتی نەوتراو دەڵێن،بۆ نموونە ئاشكرا دەڵێن دەسەڵاتی كوردی و دەسەڵاتی بەعسی یەك شتن وبەڵكو هەندێ كات دەسەڵاتی كوردی خەراپتر پێشاندەدەن!نەخێر بۆ سەربەخۆیی!جوانكردنی بەغدا و ناشرینكردنی هەریم! ئەم شێوە لە گوتار،ئەوەندە نادادپەروەرانەیە،ئەوەندە هەڵەیە لە ڕووی سیاسی و دامودەزگایەوە،ئەوەندە نا زانستیە،ئەوەندە دژە بەها نیشتیمانییەكانە...مرۆڤ شۆك دەبێت كە ئەمانە بۆ وا دەكەن و چۆن دەتوانن بگەنە ئەو ئاستە لە جورئەت و حیساب نەكردن بۆ هیچ سنورێك.\nئەگەر وردبیتەوە لە گوتار و تەكتیك و پلانی سیاسی جوڵانەوەی نەوەی نوێ بۆت دەردەكەوێت،بزوتنەوەیەكی سیاسیە زیاتر پشت بە شۆك كردنی جەماوەر و دروستكردنی ئەوەی بە عەرەبی پێێ دەڵێن (ضجە إعلامیە) دەبەستێت\n٢-بزوتنەوەكە دەزانن لە ڕووی فكری و ستراتیج و هێز بە مانا فراوانەكەی،لاوازن،بەڵام لەوەدا زیرەكن كە بێ هیچ لەو كەرەستانە دەكرێت لە ریگەی ڕاپۆرتیكی كەناڵەكەیانەوە،لە هەموو حیزبەكانی تری كوردستان زیاتر ببنە مایەیی باس و زیاتر بناسرێن،بە تایبەت بۆ حزبێكی سیاسی لەسەر ئاستی گشتی و فەرمی حیزبەكە،ئەم جۆرە لە گوتار،مایەیی دەنگدانەوەیەكی گەورە و سەیرە.\n٣-لە رێگەی یەك كۆمێنتی فەیس بوكەوە دەتوانن خۆیان بكەنە بابەتی ڕای گشتی،هەوڵدەدەن ئازار بدرێن و خۆیان بخزێننە زیندانەكانەوە،تەنها لە پێناو دروستكردنی زەجەیەكی میدیایی.جوڵانەوەیەكە لە دەرەوەی پۆپۆلیزم دەخنكێت،لەدەرەوەی میدیا دەتوێتەوە.\nناكرێت بە هۆی چەن حیزبێكەوە یا بە هۆی حكومەتێكەوە،دژایەتی نیشتیمان و نەتەوە بكرێت،ئیتر بە مەسەست بێت یا بێ مەبەست،بەڵام ئەوان بە گشتی لە سەنگەری دژ بە كوردن لە ئێستادا،ئەگەر ئەو گوتارە بگۆرن،رەنگە ئایندەیەكی سەركەوتووتریان هەبێت\n٤-گوتارێك بە دژایەتیكردنی دەسەڵات و ئۆپۆزسیون ناوەستێت،بەڵكو دژایەتی هەندێ بەها و فكرەی نیشتیمانی دەكات،لەمەوەیە سنور ناناسێت،گرنگ ئەوەیە دەنگدانەوەیەك دروست بكات.\n٥-ئەگەر حیزبەكە هەندێ دەستكاری بنچینەیی گوتارەكەی بكات،بە تایبەت جیاوازی كردن لە نێوان حیزب و حكومەت و نیشتیمان،واتە ناكرێت بە هۆی چەن حیزبێكەوە یا بە هۆی حكومەتێكەوە،دژایەتی نیشتیمان و نەتەوە بكرێت،ئیتر بە مەسەست بێت یا بێ مەبەست،بەڵام ئەوان بە گشتی لە سەنگەری دژ بە كوردن لە ئێستادا،ئەگەر ئەو گوتارە بگۆرن،رەنگە ئایندەیەكی سەركەوتووتریان هەبێت و سودێكی گشتیش ببخەشن،بەڵام بەم دۆخەی ئێستایانەوە،بەڕاستی نموونەیەكی نا تەندروست و ترسناكن بۆ كۆمەڵگا و بۆ پەروەردەی تاكی كورد.


Diplomatic Magazine | ئێران و قاسمی سلێمانی چی له عادل عه‌بدولمه‌هدی ده‌خوازن؟\nئێران كار له‌سه‌ر داڕشتنه‌وه‌ی بارودۆخی عێراق ده‌كات\nبەپێی سەرچاوە ئاگادارەکان، دەربارەی ھەوڵەکانی بۆ دەستەبەرکردنی پشتگیری پێویست بۆ تێپەڕاندنی کابینەکەی سەرۆک وەزیرانی ڕاسپێراو عادل عبدالمھدی، سەرکردەی فەیلەقی قودسی پاسەوانی شۆرشی ئێرانی، جەنەڕاڵ قاسم سولەیمانی، ڕووبەڕووی یاخیبوونێکی سیاسی" دەبێتەوە لە عێراقدا کە پێشتر وێنەی نەبووە.\nسلێمانی له چه‌ند ڕۆژی ڕابردوودا، سەردانی نزیکەی ١٣ سەرکردەی سیاسی کردووە لە شیعەو سوننەو کورد\nبه‌پێی ماڵپه‌ڕی " ناس" سلێمانی له چه‌ند ڕۆژی ڕابردوودا، سەردانی نزیکەی ١٣ سەرکردەی سیاسی کردووە لە شیعەو سوننەو کورد، بۆ گفتوگۆکردن دەربارەی دواھەمین پێشھاتی نوێی پێکھێنانی حکومەت".\nلەو کەسایەتیانەی کە ئەم جەنەڕاڵە ئێرانییە چاوپێکەوتنی لەگەڵدا کردوون: ( سەرۆکی ئیئتیلافی دەوڵەتی یاسا نوری مالیکی، سەرۆکی ڕەوتی حیکمەت عەممار حکیم، سەرۆکی بزوتنەوەی دەستەکانی ئەھلی حەق قەیس خەزعەلی، سەروکی ھاوپەیمانی فەتح ھادی عامری، فالح فەییاز‌و سەرکردەکانی ناوەندی سوننی خەمیس خەنجەر و جەمال کەربولی، وە سەرۆکی پارتی دیموکراتی کوردستان مەسعود بەرزانی، پاڤیل تاڵەبانی لە یەکێتی نیشتیمانی، لەگەڵ سەرۆکی کۆمار بەرھەم ساڵەح و سەرۆک وەزیرانی ڕاسپێراو عادل عبدالمھدی و سەرۆکی پەرلەمان محمد حەلبوسی).\nپشتگیریەکانی ئێران بۆ عبدولمه‌ھدی مانای لە ئامێزگرتنی سەرۆک وەزیرانی ڕاسپێراو یان حکومەتەکەی نییە لەلایەن ئێرانەوە، ئەوەندەی پەیوەستە بە ئارەزووی ئەو وڵاتە بۆ ھێورکردنەوە بارودۆخی عێراق\nسەرچاوەکان دەڵێن قاسم سلێمانی لەناوەندە شیعی و سوننی و کوردیەکاندا فشاری بەھێز دەکات بۆ قەبوڵکردنی ئەو چاکسازیانەی کە عه‌بدولمه‌ھدی پێشکەشی دەکات لە چوارچێوەی ھەوڵەکانی بۆ پێکھێنانی حکومەت کە پاڵاوتنی کەسایەتییە سەڕبەخۆکان بۆ شوێنە ھەستیارەکان لەخۆ" دەگرێت‌و سلێمانی ئیش دەکات لە پێناوی ئەوەی کە ئەم چاکسازیانە لە ده‌روازەی پەرلەمانەوە تێپەڕ بێت".\nوە بۆچوون و مەزەندە بڵاوەکان لە ناوەندە سیاسیە عیراقیەکاندا ئاماژە بەوە دەکەن کە " پشتگیریەکانی ئێران بۆ عبدولمه‌ھدی مانای لە ئامێزگرتنی سەرۆک وەزیرانی ڕاسپێراو یان حکومەتەکەی نییە لەلایەن ئێرانەوە، ئەوەندەی پەیوەستە بە ئارەزووی ئەو وڵاتە بۆ ھێورکردنەوە بارودۆخی عێراق لەڕێگەی کارکردن بۆ پێکھێنانی حکومەتێک کە لەسەر ئەو حیساب نەکرێت".\nستراتیجیەتی ئێستای ئێران لە عێراقدا لەوەدا خۆی دەنوێنێت کە حکومەتەکەی عه‌بدولمه‌ھدی بەلایەنی کەمەوە بۆ ماوەی دوو ساڵ خۆی ڕابگرێت، تا بەکاری بھێنێت‌و كه‌ڵكی لێوه‌ر بگرێت بۆ ڕێکخستنەوەی ھەلومەرجی خۆی بۆ ڕوبەڕووبوونەوەی سزاکانی ئەمریکا\nوە ئێرانیەکان نایانەوێت حکومەتێکی نزیکی خۆیان بگۆڕێت بۆ حکومەتێک کە ئامانجی ئەمریکییەکان بێت.\nسەرچاوەکان دەڵێن" ستراتیجیەتی ئێستای ئێران لە عێراقدا لەوەدا خۆی دەنوێنێت کە حکومەتەکەی عه‌بدولمه‌ھدی بەلایەنی کەمەوە بۆ ماوەی دوو ساڵ خۆی ڕابگرێت، تا بەکاری بھێنێت‌و كه‌ڵكی لێوه‌ر بگرێت بۆ ڕێکخستنەوەی ھەلومەرجی خۆی بۆ ڕوبەڕووبوونەوەی سزاکانی ئەمریکا، بەو مەرجەی ھەلومەرجی عێراق بەھێمنی بمێنێتەوەو توشی ڕاچڵەکانی گەورە نەبێت لەشێوەی ڕووداوەکانی ئەم دواییانەی شاری بەسرە"\nبه‌پێی زانیارییه‌كانی ماڵپه‌ڕی " ناس" ناوەندە سیاسییە ئێرانییەکان ئەو پرسیارە دەکەن لە پاسەوانی شۆڕشی ئێرانی دەربارەی کەڵک و سوودی بوونی ٤٦ تاقمی چەکداری عێراقی سەربە تاران و ٥٠ حیزبی نزیک لێی، سەرەڕای نفوزی ئێرانی لەو وەزارەتانەی کە تایبەتن بە کاروباری ئاسایشی لە عێراقدا، بەبێ ئەوەی ھەموو ئەمانە ببنە ھۆی پارێزگاری کردن لە قونسوڵیەتی ئێران لە بەسرە.\nئێران ھەوڵ دەدات" ھەڵومەرجی عێراق دووبارە دابڕێژرێتەوە بەشێوەیەک کە نە شوێنکەوتەی خۆی بێت نە شوێنکەوتەی ئەمریکایش بێت\nبەگوێرەی ئەمە ئێران ھەوڵ دەدات" ھەڵومەرجی عێراق دووبارە دابڕێژرێتەوە بەشێوەیەک کە نە شوێنکەوتەی خۆی بێت نە شوێنکەوتەی ئەمریکایش بێت، هه‌ر ئه‌مه‌ش بوو كه عادل عه‌بدولمه‌ھدی بە ئاشکرا ڕایگەیاند، كه ئه‌و له ئێستادا بەشێوەیەکی سەرەکی كار دەکات لەگەڵ بەرژەوەندییە قوڵ و گرنگەکانی ھێزە سیاسیەکانی شیعەو پاشان پەرژەوەندیەکانی ھێزە سوننی‌و کوردییەکان کە گرنگیان کەمتر نییە لە بەرژەوەندییەکانی ھێزە شیعیەکان، نەک ئەوەی كار بکات لەگەڵ بەرژەوەندیەکانی تاران‌و واشنتۆن وەک پڕوپاگەندە دەکرێت".\nبه‌پێی زانیارییه‌كانی ماڵپه‌ڕی ناس، ڕاگەیاندنی ھەموو لایەنە جیاوازە سیاسیەکان کە سازش دەکەن لە پشکە وەزارییەکانی خۆیان ئامانج لێی تەنھا بەکارھێنانێک بوو لە ڕووی ڕاگەیاندنەوە، چونکە ئەم لایەنە سیاسیانە بە نھێنی فشار دەکەن بۆ پارێزگاری کردن لە بەرژەوەندیەکانی خۆیان‌و ئەو ھێزانە ئەوەیان دەوێت لە عه‌بدولمه‌ھدی کە پەردەیەکی داپۆشەری جیاواز بێت بۆ پێکھاتەی بەشبەشکردنە تەقلیدیەکە بەڵام بەنھێنی، بەشێوەیەک سەرۆک وەزیرانی ڕاسپێراو پێکھاتەیەکی جیاواز ڕابگەیەنێت بۆ ھەموویان کە گوایه بەئازادی حکومەتەکەی دروست کردووە، به‌ڵام عادل عه‌بدولمه‌هدی ئه‌مه‌ی ڕه‌تكردووه‌ته‌وه.\nبەگوێرەی سەرچاوەکان، ئه‌و هۆكاره‌ی پاڵ به عه‌بدولمه‌ھدییه‌وه دەنێت بۆ ڕەتکردنەوەی داخوازی لایەنەکان، پشت دەبەستێت بە کۆمەڵێک ھۆکار، لەوانە:\nکۆتایی ھاتنی گریمانەی کوتلەی ھەرە گەورە، ڕزگاربوونی لە لە بیرۆکەی مەڕجەعی سیاسی بۆ حکومەت، لە بەرئەوە خۆی بە ئازاد دەبینێت لەبەرامبەر ھەموو ئەو قەوارە سیاسیانەی کە پاڵاوتوویانە.\nئێران بە ئاشکرا ڕایگەیاندووە کە پێی خۆشە کە بەکەمترین زیان ئەم قۆناغەی ئێستا تێپەڕێندرێت‌و فشار نەکرێت لە عه‌بدولمه‌ھدی ھەتاکو وەکو عەبادی بەو بەرنامەی کە پێیەتی ڕوو نەکاتە وڵاتە یاکگرتووەکانی ئەمریکا کە خۆی بەناچار ببینێت بۆ تێگەشتن لەگەڵ واشنتۆن بۆ ڕوبەڕووبوونەوەی فشارە زۆرەکانی ئێران لەسەر وڵاتەکەی.\n- بەیەک گەیشتنی ویست‌و داخوازی ئێران بە ویست و داخوازیەکانی ئەمریکا لە دەستەبەرکردنی ھێورکردنەوەی ھەلومەرجی ناوخۆیی عێراق.\nھەندێ لە لایەنە عێراقیەکان، بۆ یەکەمجار، وازیان ھێناوە لە گفتوگۆو تێگەشتنەکانی خۆیان لە گەڵ پاسەوانی شۆڕشی ئێرانی قاسمی سلێمانی، بۆ ئه‌مه‌ش عەلی لاریجانی سەرۆکی ئەنجومەنی شورای ئێران داوایكردووه کە قاسمی سلێمانی فشار کەم بکاتەوە لەسەریان‌و داوای سازشی زۆر قورسیان لێ نه‌کات.\nفشارکردنی شەقامی عێراقی، کە بارودۆخەکەی گۆڕاوە، له شوێنکەوتەی دەسەڵاتەوە بۆ دروستکەر و پشتگیر و ھۆکاری مانەوەی ئەو دەسەڵاتە، یان ھۆکاری ھەڕەشە بۆ سەر ئەو دەسەڵاتە، ئەمەش لەمیانەی ڕووداوەکانی بەسرەدا بەجوانی دەرکەوت، لەبەر ئەوە عه‌بدولمه‌ھدی دەتوانێت شەقام بوروژێنێت دژی ئەو قەوارە سیاسیانەی کە ھەڕەشە لەبوونی دەکەن.\nوە سەرچاوەکان دەڵێن ھەندێ لە لایەنە عێراقیەکان، بۆ یەکەمجار، وازیان ھێناوە لە گفتوگۆو تێگەشتنەکانی خۆیان لە گەڵ پاسەوانی شۆڕشی ئێرانی قاسمی سلێمانی، سه‌رباری ئه‌وه‌ی کە مەرجەعی سیاسیان بووەو بۆ ئه‌مه‌ش عەلی لاریجانی سەرۆکی ئەنجومەنی شورای ئێران داوایكردووه کە قاسمی سلێمانی فشار کەم بکاتەوە لەسەریان‌و داوای سازشی زۆر قورسیان لێ نه‌کات.\nسه‌رچاوه: ماڵپه‌ری ناس


هەرچەندە لە ئێستادا ڤایرۆسی کۆرۆنا جیهانی بەخۆیەوە سەرقاڵکردوە، بەڵام لەگەڵ دەسپێکی ساڵی 2020دا، چەندین ڤایرۆسی ترسناک وکوشندەی دیکە لە چەندین وڵاتی جیهاندا سەریانهەڵداوە.\nبەگوێرەی هەواڵێکی ڕۆژنامەی” گلۆباڵ تایمز”ی چینی، دوێنێ دووشەممە، پێاوێکی چینی لە هەرێمی “یوننان” لە کاتی تەواوبوونی کارەکەی و لە ڕێگەی گەڕانەوە بۆ ماڵەوە بە شێوەیەکی کتوپڕلە ناوئەو پاسەی کە تێیدابووە گیانیلەدەستداوە”.\nڕۆژنامەکە ئاماژەی بەوەکردوە: “دوای گەیاندنی تەرمی ئەو پیاوە چینیە بۆ نەخۆشخانە وئەنجامدانی شیکاری خوێن، دەرکەوتووە هۆکاری مردنەکەی توشبونی بووە بە ڤایرۆسی (هانتا Hantavirus).\nئەو ڕۆژنامەی چینییە ئەوەی خستوەتەڕوو، دوای ئەوەی کە دەسەڵاتدارانی تەندروستی هەرێمی “یوننان” دڵنیابوون لەوەی کە هۆکاری مردنی ئەو پیاوە ڤایرۆسی هانتا بووە، دەستبەجێ ئەو کەسانەی کە لەگەڵ ئەو پیاوەدابوون لە ناو پاسەکە کە ژمارەیان 32 کەس بوون کەرەنتینە کردوە وەک ڕێکارێک بۆ بەرگرتن لە بڵاوبوونەوەی ڤایرۆسەکە.\nبەگوێرەی زانیارییەکانی ناوەندی ئەمریکی بۆ بنەبڕکردن و خۆپارێزی لە نەخۆشییە گوازراوەکان، ڤایرۆسی “هانتا” یەکێکە لە کۆمەڵێک ڤایرۆسی تر کە لە مشک و جرجەوە دەگوازرێتەوە بۆ مرۆڤ، ئاماژە بەوەکراوە ئەو ڤایرۆسە هەمان نیشانەکانی ئەنفلۆنزای هەیە وەک، لەرز و تا، کۆکە، ئازاری جومگەکان، سەرئێشە، هەناسە سواری، پەککەوتنی سییەکان و هەندێ جاریش دەبێتە هۆی لە کارکەوتنی گوریچلەکان.\nناوەندی بنبڕکردن و خۆپارێزی لە نەخۆشییە گوازراوەکان ئەوەشی ڕوونکردوەتەوە، ڤایرۆسی هانتا لە ڕێگەی هەواوە ناگوازرێتەوە بۆ مروڤ تەنها ڕێگاش بۆگۆاستنەوەی ڤایرۆسەکە لە ڕێگەی بەرکەوتنی مرۆڤەوەیە لەگەڵ پاشەڕوو ولیکی مشکەکان، ئەوەشخراوەتە ڕوو، گواستنەوەی ڤایرۆسەکە لە کەسێکەوە بۆ کەسێکی تر تاڕادەیەک دەگمەنە، بەڵام زۆرترسناکە و ڕێژەی مردنیش بەهۆیەوە دەگاتە 38%دا.\nبۆ خۆپارێزی لە ڤایرۆسی هانتا هۆشداری ئەوە دراوە کە دەبێت مرۆڤ لە مشک هاوشێوەکانی بەدور بێت و ڕێگاکانی قەلاچۆکردنی ئەو گیانلەبەر پەیڕەو بکرێت.\n15:17 سێ شه‌ممه 17 ئادار 2020